Neupadljiva radionica u malom gradu Nebraske, može obrnuti svoju glavnu stranu i postati bioskop sa auditorijumom od sto sedišta, u instalaciji Metjua Mazota, kreiranoj kako bi se vratio život u pomalo zapostavljenu glavnu ulicu...\nStorefront Theater pruža gradu Lions otvoreni prostor za održavanje događaja, a može biti skriven kao deo uličnog pejzaža onda kada nije u upotrebi. Hidraulični cilindri sa svake strane velike konstrukcije pružaju mogućnost podizanja i spuštanja lažnog prednjeg dela "radionice", produžujući je preko šetališta i otkrivajući sto mesta za sedenje posetilaca. Veliki panel može biti dovežen ispred konstrukcije traktorom, a zatim vraćen na mesto kada više nije u potreban.\nCilj ovog projekta bilo je pomaganje prilikom vraćanja u život centra Lionsa, koji poseduje 851 stanovnika. Baš kao i mnogi drugi mali gradovi u SAD, glavna ulica ovog mesta poseduje prepoznatljive nezavisne radnje i servise, koji su postali žrtve lanaca prodavnica i velikih igrača. Mazota, poznat po svojim velikim kinetičkim instalacijama, dobio je poziv od Artplace America udruženja kako bi predstavio svoju viziju u Lionsu, istovremeno održavajući konstantne konsultacije sa njegovim stanovnicima, kako bi nastala najbolja moguća stvar koja služi njihovim potrebama.\nLokalni privrednici donirali su svoj novac, dok su stanovnici volontirali u svoje slobodno vreme tokom izgradnje bioskopa. Oni su takođe pomogli lokalnom filmadžiji da napravi dokumentarac koji obuhvata istoriju ovog dela Amerike, premijerno prikazan tokom svečanog otvaranja Storefront Theater. Od kada je ovaj bioskop instaliran, on je takođe, bio domaćin i bezbroj događaja uključujući snimanje filma, noći video igara i muzičkih koncerata.\nOvaj umetnik je prethodno radio na sličnim društevno inicijativnim projektima u SAD, a pre pet godina, kreirao je strukturu nalik kući koja se otvara i pruža mesto za sedenje na otvorenom i prostor za performanse.


Ministarstvo za privredu Zeničko-dobojskog kantona objavilo je danas javni poziv u sredstvima informisanja za izbor privrednih subjekata za učešće na 19. generalnom bh. sajmu „ZEPS 2012“. Naime, Vlada Zeničko-dobojskog kantona svake godine finansira zajedničko predstavljanje privrednika sa područja našeg Kantona, pa je na 78. sjednici Vlade odobreno 45.700 KM u ove svrhe. Ovim sredstvima od organizatora se zakupljuje štand sa 150 metara kvadratnih opremljenog izložbenog prostora na kome će se predstaviti najmanje deset izlagača.\nSvi zainteresovani privrednici s područja Kantona koji imaju prepoznatljiv finalni proizvod, uredno izmirene poreze i dopirnose, a dosad nisu izlagali na ZEPS-u, mogu konkurisati na pomenuti javni poziv kod Ministarstva za privredu Zeničko-dobojskog kantona. Na ovaj poziv mogu se javiti i inovatori s područja Kantona koji na ovaj način mogu predstaviti svoj proizvod ili patent na sajmu.


Gubimo milione zbog političke opstrukcije - Ekonomist\nPremijer Milo Đukanović juče je u Skupštini predložio da Vlada, ukoliko parlament ne želi, donosi odluke o investicijama i tako spriječi odlazak stranih investitora. Izjava Đukanovića i nije iznenađujuća ako uzmemo u obzir činjenicu da je u posljednjih desetak godina naša država zbog raznih opstrukcija ostala uskraćena za projekte vrijedne preko milijardu eura, pišu Vikend novine.\nLoša poruka investitorima nije nimalo dobra za našu državu, a to se upravo desilo u Baru gdje se još ne nazire početak gradnje luksuznog kompleksa u naselju Maljevik. Investitor je uplatio opštini 32 miliona za zemljište prije čak osam godina, ali zbog niza problema i izmjena detaljnog urbanističkog plana danas umjesto luksuznog naselja i investicije od 300 miliona na Maljeviku i dalje imamo samo ledinu.\nHladan tuš za Crnu Goru bilo je odustajanje Rojal grupe od investicije na Kraljičinoj plaži između Bara i Budve. Luksuzni kompleks hotela vrijedan 180 miliona eura ostao je san, a razlog za odustajanje poslije dvije godine pregovora u medijima je navedeno navodno kompromitovanja te kompanije, same kraljevske porodice i UAE od strane pojedinih visokih funkcionera i medija u Crnoj Gori.\nMeđutim, ovo je samo jedan od nekoliko primjera gdje je država morala drugačije da reaguje i da sve učini da zadrži investitore koji su planirali u Crnu Goru da ulože stotine miliona eura i da doprinesu razvoju naše ekonomije.\nProjekat na Valdanosu u Ulcinju, vrijedan 220 miliona eura propao je, a kompanija Kjubus luks je odustala od investicije jer je Vlada tražila dostavljanje garancija iako to prvobitno nije bilo predviđeno tenderom. U najjužnijem crnogorskom gradu propao je i projekat kompanije Star of Montenegro, koja je odustala od izgradnje novog objekta na temeljima srušeno g hotela J adran. Propala je investicija od skoro 50 miliona eura.\nOznake 300 miliona 32 miliona BAR Maljevik Premijer Milo Đukanović Rojal grupa Star of Montenegro Valdanos\nTurska izvezla 564 tone baklave, najviše je vole Amerikanci


Talibani se pripremaju za povratak\nRadio 021\t01.02.2012 12:10\nAmerička vojska upozorava da se talibani pripremaju da, uz podršku Pakistana, preuzmu kontrolu nad Avganistanom posle povlačenja NATO trupa iz te zemlje, piše danas londonski "Tajms".\n"Mnogi Avganistanci se već pripremaju za eventualni povratak talibana", piše list pozivajući se na tajni izveštaj, koji je prošlog meseca sastavila vojska SAD. U izveštaju se navodi da pakistanska služba bezbednosti ISI savetuje talibane u usmeravanju napada na strane trupe, što Islamabad demantuje.\nDokument se zasniva na isleđivanju više od 4.000 pritvorenih talibana i pripadnika Al Kaide. Predstavnici Stejt departmenta i britanskog Forin ofisa odbili su da komentarišu izveštaj.


source.ba | Godinu dana od ubistva Olivera Ivanovića, počinitelji i dalje nepoznati\nLider Građanske inicijative "Sloboda, demokratija, pravda" (GI SDP) Oliver Ivanović ubijen je na današnji dan prije godinu dana u sjevernom dijelu Kosovske Mitrovice, a do sada nisu otkriveni počinioci i nalogodavci tog ubistva.\nRezultati istrage još nisu objavljeni, iako su zvaničnici Beograda prve informacije obećali dvije sedmice nakon ubistva, prenosi Al Jazeera.\nMiroslav Ivanović, Oliverov brat, rekao je nedavno da ne vidi posvećenost u otkrivanju ubica i da je čvrsto uvjeren da je to političko ubistvo.\nOn je rekao da su se iz Beograda i Prištine više puta čule izjave iz kojih se moglo očekivati da se brzo iznesu sva saznanja o zločinu, ali da toga nije bilo, osim što je Apelacioni sud u Prištini, "ako je vjerovati tome", iznio nedavno neke detalje kad je ukinut pritvor uhapšenima koji su osumnjičeni da su umiješani u ubistvo.\n"Ne tražim detalje ni pouzdane informacije iz istrage već nagovještaj, uvjerenje da je neko posvećen tome", rekao je Miroslav Ivanović.\nDanas će godišnjicu ubistva Olivera Ivanovića obilježiti Građanska inicijativa SDP paljenjem svijeća i polaganjem cvijeća u 10 sati ispred stranačkih prostorija u sjevernom dijelu Kosovske Mitrovice, a u Beogradu će, kako je najavila, njegova žena Milena Popović Ivanović sa sinom zapaliti svijeću u 8:15 kada je ubijen, u Hramu Svetog Save.\nOrganizatori protesta "Jedan od pet miliona" obilježit će godišnjicu ubistva skupom od 18 sati ispred Filozofskog fakulteta u Beogradu, na koji su građane pozvali da dođu sa svijećama umjesto sa pištaljkama, a kojem će se priključiti i aktivisti Lokalnog fronta koji su iz Kraljeva pješke došli do glavnog grada kako bi prisustvovali obilježavanju tog događaja.\nMilena Popović Ivanović je rekla da neće prisustvovati tom protestu jer misli da je to "politizacija tragedije", dok je Oliverov bratanac Aleksandar Ivanović na Twitteru napisao da će njegova porodica doći na protest.\n"Važno nam je da se ne zaboravi i da se sazna ko je i zbog čega odlučio da mu oduzme život", napisao je Aleksandar Ivanović, koji je funkcioner Socijaldemokratske stranke.\nMural sa likom Olivera Ivanovića oslikao je nepoznati autor 13. januara na jednom zidu u Bulevaru despota Stefana u Beogradu uz riječi: "U atmosferi straha se ne živi".\nOliver Ivanović ubijen je 16. januara, sa više hitaca u leđa, dok je ulazio u stranačke prostorije u sjevernom dijelu Kosovske Mitrovice.


"Igranka" oko prodaje ove domaće banke, gde država ima značajni udeo od 41,7 odsto, zahuktala se proteklih dana, kada je jedan od akcionara - Evropska banka za obnovu i razvoj, najavila da će se privatizacija Komercijalne banke "desiti vrlo brzo". Odmah potom, premijerka Srbije Ana Brnabić potvrdila je da se sa suvlasnicima banke EBRD (24,4 odsto udela) i IFC (10 odsto vlasništva) - razgovara i da će proces privatizacije morati da otpočne pre kraja godine, piše list „Večernje novosti“.\nU suprotnom, država će morati da ove akcionare isplati sa 252 miliona evra, koliko je dogovoreno još 2006. godine. Tada je EBRD dokapitalizovao „Komercijalnu banku“ sa 70 miliona evra.\nSa nastupanjem svetske ekonomske krize akcije banke su kupili i IFC, kao deo Svetske banke (40 miliona evra), nemački DEG fond (20 miliona evra) i švedski Svefond (10 miliona evra), dok je EBRD dokapitalizovao banku sa još 50 miliona evra. Privatizacija je ostavljena za "bolje dane".\nIznos od 252 miliona evra je svakako veći od sume koju su ove finansijske institucije do danas uložile u „Komercijalnu banku“. Pitanje je, međutim, koliko bi potencijalni kupac dao za ovu banku, koja trenutno na berzi vredi 30,69 milijardi dinara (258 miliona evra). Cena jedne akcije je 1.825 dinara. Ipak, s obzirom na to da je reč o profitabilnoj banci, očekuje se da će ovaj iznos biti veći.\nPredlog načina privatizacije očekuje se i od privatizacionog savetnika, investicione kuće "Nomura internacional" iz Londona, koja je još u avgustu 2015. godine izabrana za ovaj posao.\nEBRD: Uskoro privatizacija “Komercijalne banke”


Ko sve čeka Zvezdu u pohodu na "het-trik" Lige šampiona? - BIGportal.ba\nPobedom nad Radom, Crvena zvezda je osigurala treću uzastopnu titulu prvaka države, ukupno 31.\nGlavni cilj je ispunjen, postavljen prošlog leta, pa i premašen igranjem u Ligi šampiona.\nZato se već gleda u budućnost, bez obzira što je ostao Kup Srbije, a Zvezda na “duplu krunu” čeka tačno 13 godina.\nIpak, kako je predstojeće leto skraćeno, odnosno ide se iz jedne u drugu sezonu, tako su kvalifikacije za Ligu šampiona jako blizu.\nZato ćemo pokušati da približimo kako bi mogao da izgleda pohod crveno-belih na treće uzastopno učešće u eliti.\nNaravno, šampioni u drugim zemljama nisu poznati, pa smo koristili aktuelnu tabelu kao reper.\nKraći put do najboljih\nTačan datum kvalifikacija još uvek nije poznat, ali se pretpostavlja da će se igrati u septembru.\nNovost za Crvenu zvezdu je što neće morati da krene od prvog kola, kao što je to radila prethodne dve sezone i postala jedina kojoj je pošlo za rukom da prebrodi toliko rundi.\nOdlični rezultati Zvezde i Partizana doneli su napredak na UEFA listi koeficijenata za zemlje, pa tako šampion Srbije kreće iz drugog kola.\nTo donosi olakšicu u smislu dužih priprema i uopšte uigravanja, posebno pod vođstvom Dejana Stankovića, koji ima drugačije ideje od prethodnika Vladana Milojevića.\nIsto tako skraćuje se put na kojem mogu da se okliznu klubovi kao što su Seltik, Legija, Ludogorec, Slovan Bratislava, Astana…\nNije da se nije dešavalo protiv timova kojima su prvenstva u jeku poput Đurgardena, Rige i ostalih, može da se kaže, autsajdera.\nZvezda kreće od drugog kola i to iz povlašćenog šešira, što znači da može da očekuje lakše rivale, ali ima tu i “mina”.\nRumunski Kluž i Ferencvaroš (trenutno su blizu titula) su ekipe za izbegavanje, dok su poželjni Dandalk, stari znanac Suduva, pa i ljubljanska Olimpija.\nZvezda navija za Vilotićev Sankt Galen\nNa sve to, ako Stankovićevi izabranici prođu, imaju priliku da budu povlašćeni i u trećem šeširu – “meč lopti” za evropsku jesen.\nTome je doprinela kiparska Omonija, gde je prvenstvo prekinuto i dodeljena joj je titula, kao i Mitjilend koji je blizu trofeja u Danskoj, ali je isto tako neophodno i da Sankt Galen završi ispred Jang Bojsa.\nTrenutno su bodovno poravnati i, iako je postojala šanse da se St Galen ustoliči na tronu, to se nije desilo i vodiće veliku borbu do kraja sezone.\nZvezdaši se uzdaju u tim čiji je član nekadašnji defanzivac Zvezde Milan Vilotić.\nVelika je razlika za Zvezdu, u slučaju da je povlašćena imala bi za rivala Karabag, Legiju, Makabi Tel Aviv, Molde, dok bi u suprotnom bili znatno teži – Olimpijakos, Dinamo Zagreb, Seltik, Ludogorec i Astana.\nProtiv ovih drugih verovatno (osim u slučaju iznenađenja) bi se sastala u potencijalnom plej-ofu kvalifikacija u kome bi Zvezda sigurno bila rasterećenija.\nMože li Stanković stazom Milojevića?\nTo su na svojoj koži najbolje osetili Salcburg i Jang Bojs, objektivno favoriti u tim dvomečima, ali je Vladan Milojević za njih imao rešenje i postavio “domaći zadatak”.\nKao i za Liverpul, pa i Olimpijakos i Napoli, bez obzira na teške poraze od Totenhema, Pari Sen Žermena i Bajerna.\nKoliko Crvena zvezda može sa Dejanom Stankovićem?\nLiga šampiona mu je bila kao “dobar dan” u igračkoj karijeri, ali je trenerska nešto drugo i prvi put osetiće evropske utakmice sa klupe.\nA navijači Zvezde već su se razmazili i navikli na elitu…


Srbija ima potencijal za razvoj omladinskog turizma\nBack REPORTAŽE AKTUELNO Srbija ima potencijal za razvoj omladinskog turizma\npetak, 12 jul 2013 15:36\n-Omladinski turizam je najbrže rastući segment turizma, ostvarujući promet od 173 milijarde dolara na godišnjem svetskom nivou, što čini 20% udela u ukupno svim međunarodnim putovanjima. Do 2020. godine očekuje se godišnji promet na tržištu omladinskog putovanja u iznosu od 300 milijardi dolara - izjavio je državni sekretar zadužen za turizam Goran Petković, obraćajući se na konferenciji povodom početka projekta "Promocija i razvoj omladinskog turizma Srbije".\nPetković je takođe istakao da je Ministarstvo finansija i privrede, resor za turizam, inicirao formiranje Radne grupe za izradu akcionog plana razvoja omladinskog turizma koja se bavi perspektivama razvoja omladinskog turizma u Srbiji. Takođe, cilj projekta "Promocija i razvoj omladinskog turizma Srbije" koji se sastoji od 4 faze je da kroz promotivne i edukativne aktivnosti, mladima u Srbiji skrene pažnju da i naša zemlja, našim mladima ljudima kroz putovanja ima mnogo toga da ponudi.\nMinistarstvo finansija i privrede, resor za turizam je u 2013. godini izdvojio 1,4 miliona dinara za projekat „Promocija i razvoj omladinskog turizma u Srbiji.“\nBeograd kao jedan od najatraktivnijih gradova Istočne Evrope sve više postaje prepoznatljiv kao destinacija omladinskog turizma na globalnom planu. "Citi break" kao proizvod je jako interesantan mladima, a potencijal za njegovo razvijanje, osim Beograda, imaju i drugi gradovi: Novi Sad, Niš, Kragujevac itd.\nPosebno su atraktivne srpske planine (Kopaonik, Zlatibor, Tara, Golija), mnogobrojna jezera (Srebrno jezero, Đerdap, Uvac, Perućac), rafting i splavarenja rekama u Srbiji (Drina, Ibar, Lim, Dunav, Morava), gastro i vinske ture (Zapadna Srbija, Župa, Fruška gora, Pešter, Istočna Srbija).\nTokom konferencije, državni sekretar zadužen za turizam Goran Petković zahvalio se i čestitao svim volonterima koji su na izuzetno visokom nivou, svojim radom, predstavili svoju zemlju, tokom nedavno održane 95. sednice Izvršnog saveta Svetske turističke organizacije Ujedinjenih nacija (UNVTO) u Beogradu.


smenjen slobodan kovac odbojkaski savez srbije odbojkaši ostali bez selektora\nPotpuno neočekivano, predsedništvo Odbojkaškog saveza Srbije je na redovnoj sednici donelo odluku da se ne nastavi saradnja sa dosadašnjim selektorom.\nOKS se zahvalio Kovaču na dosadašnjem radu i rezultatima i poželelo mu uspeh u daljoj trenerskoj karijeri.\nDa podsetimo, Slobodan Kovač je nasledio Nikolu Grbića na mestu prvog trenera muške seniorske reprezentacije Srbije u avgustu 2019. godine, samo deset dana pred početak Evropskog prvenstva na kojem će, u svom debiju na mestu šefa stručnopg štaba najboljih srpskih odbojkaša, osvojiti zlato - navodi se u saopštenju OSS.\nNakon toga, međutim, usledio je neuspeh u kvalifikacijama za Olimpijske igre, u januaru 2020, na turniru koji je održan u Berlinu. Zbog pandemije korona virusa, to je bilo jedino takmičenje za našu najbolju selekciju u 2020. Ove godine, naša reprezentacija je učestvovala na dva velika takmičenja, bez osvojene medalje. U Ligi nacija zauzeto je šesto mesto, dok je Evropsko prvenstvo naš tim završio kao četvrti.\n- Predsedništvo Odbojkaškog saveza Srbije zahvaljuje se svim selektorima na dosadašnjem radu i želi im puno uspeha u predstojećim takmičenjima i klupskim obavezama - zaključuje se u saopštenju!\nOdbojkaši bez selektora


Radionica o učešću javnosti na lokalnom nivou\n20. septembar 2011, Vranje\nU hotelu „Aleksandar“ u Nišu, u organizaciji USAID-a, sutra počinje trodnevna radionica na kojoj će biti reči o učešću javnosti na lokalnom nivou. Biće reči i o konceptu i nivoima učešća javnosti u donošenju odluka, ulozi organizacija civilnog...\nSastanak Radne grupe za određivanje akustičnih zona\n19. septembar 2011, Vranje\nU maloj sali Skupštine grada održan je sastanak Komisije za određivanje akustičnih zona Grada Vranja. Prema rečima pomoćnika gradonačelnika Srđana Vasiljevića i predsednika Komisije, Pravilnik o metodologiji za određivanje akustičnih zona propisuje da „jedinica lokalne...\nNajbolje predstave na 31. „Borinim pozorišnim danima“\nU pozorišnom klubu „Talija“ održana je konferencija za novinare Organizacionog odbora 31. „Borinih pozorišnih dana“, koji će biti održani od 21 – 26. oktobra. O ovogodišnjem Glavnom i Pratećem programu govorio je dramski pisac Željko Hubač....\nProjekat izgradnje mosta u Tibuždu u završnoj fazi\n16. septembar 2011, Vranje\nKoncept nota projekta „Izgradnja mosta na Lukovskoj reci u selu Tibužde“, prošla je još jednu fazu evaluacije „PROGRES“ programa i time se kvalifikovao za narednu fazu internog vrednovanja. Prema rečima pomoćnika gradonačelnika Bobana Stankovića,...\nNaše dete - Raspisan Konkurs za upis dece u Predškolsku...\nOdeljenja - Izmena urbanističkog projekta\nApoteka Vranje - Radno vreme apoteka za vreme praznika\nVodovod - Bez vode više ulica\nOdeljenja - Javna prezentacija UP -arhitektonsko urbanističko...


Kamate na stambene kredite tokom krize | Kamatica\nKamate na stambene kredite tokom krize\nOd početka 2008. godine, kamatne stope na stambene kredite su bile u konstantnom porastu, ne samo kod nas, već i u svim zemljama sveta. Suprotstavljena kretanja referentnih kamatnih stopa i kamata na stambene kredite se javljaju krajem 2008. godine, kada kulminiraju premije rizika za pojedine države.\nSituacija kod nas je bila donekle povoljnija do svetske finansijske krize zahvaljujući subvencionisanim stambenim kreditima Vlade Republike Srbije, koji su održavali prosečnu kamatnu stopu na vrlo niskom nivou za naše uslove. Međutim, situacija se drastično pogoršala od septembra 2008. godine, kada je došlo do drastičnog povećanja kamatnih stopa na sve vrste kredita i kasnije do obustave subvencionisanih stambenih kredita. Tada, za razliku od zemalja evrozone, gde kamatne stope na stambene kredite padaju zahvaljujući padu EURIBOR-a, kod nas počinju da rastu zbog rasta rizika zemlje. Ipak, to nije bio slučaj samo sa našom zemljom, ovakva situacija je vladala u svim evropskim zemljama van Evropske Unije, pa čak i u većini novoprimljenih članica. Sve se više pričalo o problemima istočne Evrope, gde je bilo najviše „rizičnih“ zemalja.\nPortal Kamatica.com je istraživao prosečne kamatne stope na stambene kredite u prvom kvartalu 2009. godine u novoprimljenim članicama evropske unije, kao i u regionu. Rezultati su pokazali da je vrlo širok raspon između pojedinih zemalja kada su u pitanju ove kamatne stope, ali i da Srbija pripada grupi zemalja sa skupljim stambenim kreditima.\nPROSEČNA KAMATNA STOPA NA STAMBENE KREDITE U Q1 2009.\nProsek Evropske Unije od 4,8% je determinisan niskim kamatnim stopama u najrazvijenijim zemljama – u Finskoj, Nemačkoj i Norveškoj, na prvom mestu, ali i visokim kamatnim stopama u novoprimljenim članicama – prvenstveno u Letoniji, Litvaniji i Bugarskoj. Najniže kamatne stope na stambene kredite, među članicama Evropske Unije, nude banke evrozone (3,75-6,2%).\nU regionu, najniže kamatne stope na stambene kredite se nude u Hrvatskoj, Rumuniji i Mađarskoj, a najviše u Bosni i Hercegovini i Crnoj Gori.\nUkoliko posmatramo zemlje bivše SFRJ, najniže kamatne stope nude banke u Hrvatskoj, što je vrlo neočekivano, imajući u vidu da Slovenija pripada Evropskoj Uniji. Najviše kamatne stope na stambene kredite nude banke u Bosni i Hercegovini i Makedoniji.\nZanimljivo je i da su Srbija i Hrvatska sve do septembra 2008. godine po visini prosečnih kamatnih stopa na stambene kredite bile u rasponu kamatnih stopa evrozone. Međutim, od septembra 2008. kamatne stope u evrozoni su padale, kao posledica pada EURIBOR-a, a u ove dve zemlje rasle, kao posledica rasta kreditnog rizika. Takođe, ove zemlje su imale niže prosečne kamatne stope za stambene kredite nego Slovenija do septembra 2008. godine.\nTreba ipak imati u vidu da je Srbija u tom periodu imala subvencionisane stambene kredite, koji su umanjivali ukupni prosek. Ukoliko bi se upoređivale tržišne kamatne stope naše zemlje, koje su bile osetno veće u proseku, zasigurno ne bismo bili u ovom društvu.\nZahvaljujući niskim kamatama na stambene kredite u proteklih par godina, ali i visokoj tražnji za stanovima, Srbija i Hrvatska imaju vrlo visok postotak stanovništva koji je zadužen preko 30% u odnosu na svoje mesečne prihode. To se može uzeti kao negativna strana ekspanzivne politike stambenih kredita. U Srbiji je na ovakvu situaciju veliki uticaj imala ekspanzija stambenih kredita, ali i niska prosečna primanja domaćinstava. U Hrvatskoj pak, koja ima viša prosečna primanja, stambeni krediti se odobravaju već duži niz godina pod relativno povoljnim uslovima, što je i uticalo na njenu još veću zaduženost stanovništva.\nKao rezultat dešavanja u svetu i kod nas, kamatne stope na kredite u Srbiji su u poslednje 3 godine porasle za oko 25% (sa 6,6% na 8,3%), ukoliko posmatramo isključivo stambene kredite iz sredstava poslovnih banaka (2006. godina je bila najpovoljnija godina kada je u pitanju kamatna stopa na stambene kredite iz sredstava poslovnih banaka). To za prosečnog građanina koji se zadužuje sa 60.000 evra, znači oko 65 evra veću mesečnu ratu i oko 20.000 evra više kamate za 25 godina otplate.\nU odnosu na prošlu godinu posmatrajući period do septembra 2008. godine, cena stambenih kredita je porasla za oko 12%, što u prethodnom primeru znači 32 evra veća mesečna rata i oko 10.000 evra više kamate za otplatu tokom 25 godina otplate. Posebnu jačinu poskupljenju kredita u odnosu na septembar 2008. godine daje i značajno slabljenje dinara, koje nominalno ratu kredita uvećava čak i do 35% (avgustovska rata iz 2008. – npr. 320 evra = 24.400 dinara, majska rata – 350 evra = 33.250 dinara).


INFO ZA UČENIKE: Neradni dani za učenike i 17. i 18. februar - Radio BUBAMARA Svrljig\nTrenitno ste ovde:Home»Vesti»Srbija»INFO ZA UČENIKE: Neradni dani za učenike i 17. i 18. februar\nSrbija 5. februara 2022.\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić doneo je odluku o izmeni Kalendara obrazovno-vaspitnog rada za osnovne i srednje škole na osnovu čega će neradni dani za učenike biti i 17. i 18. februar.\nRužić je naveo da je predlog o produžetku raspusta iznet na sastanku Tima za škole i da je, nakon brojnih konsultacija, sagledavanja celokupne situacije i predviđanja da se pik ovog talasa koronavirusa očekuje sredinom meseca, doneo pomenutu odluku.\nPrema njegovim rečima, učenici će spajanjem vikenda, državnog praznika i dodatna dva dana imati ukupno devet slobodnih dana, a prvi radni dan biće ponedeljak, 21. februar.\nPrvi potpredsednik Vlade je naglasio da su škole, kao i ranije, bezbedne zbog primene i poštovanja epidemioloških mera, dodavši da prema pokazateljima, rast broja zaraženih učenika i nastavnika ne prati rast broja zaraženih u opštoj populaciji.\nOn je uputio apel učenicima i zaposlenima u sistemu obrazovanja da tokom predstojećeg raspusta budu odgovorni prema sebi i svojim najbližima i poštuju propisane epidemiološke mere kako ne bi došlo do novih zaražavanja.\nZbog trodnevnog produžetka jesenjeg raspusta u prvom polugodištu, kao i zbog ove odluke, škole su u obavezi da do kraja školske godine nadoknade dva radna dana, dok će školska godina biti produžena za tri dana i umesto do 21. juna trajaće do petka, 24. juna.\nTim za praćenje i koordinisanje primene preventivnih mera u radu škola doneo je odluku da će se od ponedeljka, 7. februara, u srednjim školama i drugom ciklusu osnovne škole (5-8. razreda) nastava odvijati po kombinovanom modelu (dan za danom, učenici podeljeni u dve grupe), dok će učenici od 1. do 4. razreda osnovne škole nastavu pohađati neposredno.\nPrema podacima iz nadzora preuzetim iz elektronskog sistema „Servis javnog zdravlja“, koje je Ministarstvu prosvete, nauke i tehnološkog razvoja dostavio Institut za javno zdravlje Srbije „Dr Milan Jovanović Batut“ u nedelji od 27. januara do 2. februara broj obolele dece školskog uzrasta od 6 do 18 godina je bio 4.935 (0,64 odsto).\nUčešće dece školskog uzrasta u ukupnom broju potvrđenih slučajeva COVID-19 u istom periodu iznosio je 4,8 odsto.\nU osnovnim i srednjim školama na teritoriji Srbije ukupno je 87 (0,06 odsto) odeljenja (16 i manje učenika), koja su zbog najmanje tri slučaja infekcije učenika u odeljenju promenila način organizacije rada sa neposrednog rada na onlajn nastavu u poslednjih 10 kalendarskih dana.\nUkupno je 363 (0,9 odsto) odeljenja (17 i više učenika) koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih 10 kalendarskih dana i 143 (0,35 odsto) grupe u kojima se iz kombinovanog modela nastave prešlo na onlajn (pojava tri slučaja infekcije učenika) u pomenutom periodu.\nbranko ružić neradni dani škola škole učenici učenik\nPrevious ArticlePrijava na Kurs rezervnih oficira roda avijacije\nNext Article JKSP ,,Svrljig“ apeluje na građane da ne bacaju žar i pepeo u kontejnere i kante


Novi Batmobile spreman za “Justice League”\n25 Jul 2017 - 17:08 Zanimljivosti Link\nZa naredni film u kojem se pojavljuje Batman, koji nosi naziv Justice League, tvorci su spremili i novi Batmobile, koji je sada još opremljeniji, a “juri” preko 300 km/h!\nJedan od najpopularnijih automobila „sa malih ekrana“, kultni Batmobile (Betmobil), tokom decenija je doživeo pravu transformaciju i, nekako, uvek bio „korak u budućnosti“, bilo da je u pitanju originalna serija iz ’60-ih ili poslednji prikazan film Batman vs Superman: Dawn of Justice.\nNo, tvorci Betmena se tu ne zaustavljaju, jer su predstavili potpuno novi Batmobile, koji će debitovati u najnovijem filmu Justice League (analogija Marvelovim Avengersima), koji se u bioskopima širom sveta očekuje 17. novembra ove godine.\nRazlika u odnosu na prethodni Batmobile odnosi se na, pretpostavljate, još veću količinu naoružanja koja je ugrađena na vozilo, suvozačko sedište je izbačeno kako bi se ubacio još jedan top, a tu je i čitav spektar lansera raketa, mitraljeza, kao i „stealth“ zaštitnih sistema.\nPrema podacima kompanije Warner Brothers, automobil je dugačak preko šest metara, težak gotovo četiri tone, a maksimalna brzina iznosi (neverovatnih) 330 km/h! Ovog „monstruma“ možete videti i u trejleru za Justice League, u kojem igraju Ben Affleck, Amy Adams, Gal Gadot i dr.


Za Toleta i reforme! - Sportske.net\nZa Toleta i reforme!\nRedovna sednica Skupštine FSS nije donela ništa što već nismo znali u ponedeljak uveče. Tomislav Karadžić ima podršku da nastavi da vodi Savez a opozicija zahteva reforme kako ne bi podigla "bunu". Reprezentacija u drugom planu kao i neuspeh u kvalifikacijama za SP u Brazilu.\nNajviše telo Fudbalskog saveza Srbije u utorak je održalo tročasovnu sednicu na kojoj su pokrenuta mnoga pitanja ali je pravih odgovora bilo malo.\nSednica Skupštine FSS pretvorila se u polemiku Tomislava Karadžića na jednoj i Slaviše Kokeze i Zvezdana Terzića na drugoj strani. Potonja dvojica na sednicu Skupštine došla su sa namerom da Toletu prenesu da na čelu Saveza može da ostane samo ako pristane na kadrovske promene u FSS ali detalji oko toga o kojim se kadrovskim promenama radi nisu precizirani.\nKada je Tomislav Karadžić u pitanju, prvi čovek Fudbalskog saveza Srbije zatražio je podršku članova Skupštine do kraja mandata a glasanjem protiv ostavke koju je ponudio to je i učinjeno.\nU Karadžićevom obraćanju čalnovima Skupštine FSS nije dato obrazloženje zašto je sredinom prošle godine ponudio ostavku a onda odustao od nje. Prvi čovek FSS priznao je mnogi vrše pritiske na njega pozivajući se na budućeg premijera Srbije Aleksandra Vučića koji je lično stao u Karadžićevu zaštitu.\nOsim podrobnog izveštaja o svemu što je urađeno u Fudbalskom savezu Srbije u 2013. godini od Tomislava Karadžića mogao se čuti i jako simpatičan komentar neuspeha "A" reprezentacije u kvalifikacijama za SP.\nPredsednik FSS krivicu je svalio na selektora Mihajlovića i defanzivca reprezentacije Hrvatske Josipa Šimunića. Prvi je "previše podmladio tim" i "pokazao da trenerski i selektorski posao nije isto", dok je Šimunić "sprečio Sulejmanija da nas odvede u baraž".\nKada se podvuče crta ispod svega o čemu je Staroj Pazovi u utorak bilo reči, jasno je samo da FSS nastavlja istim putem i u narednom periodu i da se u buduće mogu očekivati manje promene kojima bi FK Crvena zvezda i predsednik Zajednice superligaša bili namireni.\nŠto se tiče reprezentacije, Ljubinko Drulović ostaće selektor do juna meseca a nakon povratka sa prijateljske utakmice sa Brazilom biće doneta odluka o tome da li će zadržati mesto na klupi i predvoditi "Orlove" u kvalifikacijama za EP u Francuskoj.


Zvezdini čelnici u utorak ponovo za stolom | Transferi\nYou are here: Home Fudbalske Vesti Zvezdini čelnici u utorak ponovo za stolom\tMay 24, 2017 7:41 pm\nZvezdini čelnici u utorak ponovo za stolom\nNovi sastanak Upravnog odbora FK Crvena zvezda zakazan je za utorak na stadionu Rajko Mitić. Sutrašnja sednica zakazana je za 19 sati, ali još uvek nije poznato da li će biti većih promena u klubu. Na nedeljnoj hitnoj sednici, koja je trajala preko tri i po sata, generalni direktor Zvezdan Terzić i trener Miodrag Božović ponudili su ostavke, ali ih je Upravni odbor odbio. Predsednik Svetozar Mijailović najavio je da će biti nekoliko sastanaka u nizu kako bi se rešili problemi posle lošeg početka sezone. Fudbaleri Crvene zvezde su, posle rane eliminacije iz Evrope od Kajrata, osvojili pet bodova iz tri utakmice u Superligi.


Crni džipovi i nepoznate osobe sprečavaju razgovor sa radnicima Linglonga – DnevniZurnal\nCrni džipovi i nepoznate osobe sprečavaju razgovor sa radnicima Linglonga\nby admin 17/11/2021, 07:19 1.7k Views\nInicijativa za ekonomska i socijalna prava A11 saopštila je na svom Tviter nalogu da je vijetnamskim radnicima onemogućen pristup, da se pojavilo privatno obezbeđenje, kao i “crni džipovi” i da je mnogo nepoznatih osoba koje ne žele da se predstave i sprečavaju pristup i razgovor sa radnicima.\nNovinarku VOICE na licu mesta pitali da li je sa N1, jer je „N1 objavio neistine“\nNovinarka VOICE je sa ekipom RTS-a bila na licu mesta oko 11 časova i kaže da su upitani da li su novinari N1 i da im je zabranjeno snimanje.\nNovinarka Ivana Gordić je navela da im je rečeno da televiziji N1 nije dozvoljeno da snima, jer je, prema rečima obezbeđenja, N1 objavio neistine i dodali su da radnici imaju daleko bolje uslove nego što je predstavljeno. Nije dozvoljeno da se njihovo lice snimi i objavi, a pretili su tužbom ukoliko objave snimak sa tog mesta. Prema nezvaničnim saznanjima N1 na licu mesta su sada i inspekcija rada i predstavnici Odeljenja MUP-a Srbije za suzbijanje trgovine ljudima.\nTina Piskulidis iz udruženja ASTRA za N1 kaže da to privatno obezbeđenje, prema njihovim saznajima, čine i državljani Kine i srpski državljani.\n„Juče je na terenu bila policija iz policijske uprave iz Zrenjanina i trenutno je onemogućen pristup i institucijama od kojih smo tražili hitnu reakciju. Imajući u vidu da smo malo istražili dokumenta, videli smo da fabrika pripada Ministarstvu za poljoprivedu, u pitanju je javna svojina – potpuni je paradoks da ne može da se priđe ni gradilištu, a ni smeštaju“, rekla je Piskulidis.


Milojević: Nedopustivo korišćenje “alata” punih mržnje prema ženama – mojKontakt portal – Radio Televizija Kontakt\nMilojević: Nedopustivo korišćenje “alata” punih mržnje prema ženama\nBy Bojan Hrstić / 12. 08. 2018.\nNovinar i aktivista u borbi za ženska prava Milkica Milojević smatra da žene po rodnoj osnovi ne treba eliminisati iz borbe za vlast, te da je nedopustivo korišćenje “alata” punih mržnje prema ženama.\nKomentarišući stav kandidata SDS-a za poslanika u Narodnoj skupštini Republike Srpske Nebojše Vukanovića da nikada ne treba predati vlast u ruke, kako je naveo, neuravnoteženim ženama koje svojim “devijantnim ponašanjem mogu da ugroze funkcionisanje Republike Srpske”, Milojevićeva je rekla Srni da to što je neko ženskog roda ne znači da ne može biti relevantna takmičarka u borbi za najviše pozicije vlasti.\nOna je konstatovala da su to veoma ružne riječi koje nisu dopuštene u normalnim društvima.\n“U svakom slučaju imamo pojavu koja se ponavlja iz kampanje u kampnju, a to je da se u borbi za glasove upotrebljavaju “alati” koji su apsolutno nedopustivi i puni mržnje prema ženama”, kaže Milojevićeva, ističući da ne može na osnovu toga što je neko ženskog ili muškog roda biti diskvalifikovan u predizbornoj kampanji.\nUpravo zbog shvatanja da su žene “neurotične, nesposobne ili da treba da sjede kući”, kaže Milojevićeva, imamo situaciju da nikada nismo imali ozbiljnu kandidatkinju za člana Predsjedništva BiH, ženu na čelu Savjeta ministara, niti su političke partije dozvoljavale da postoje ozbiljne kandidatkinje za takve pozicije.\nVukanović je na svom blogu objavio tekst u kojem je naveo da nikada ne treba predati vlast u ruke “neuravnoteženim ženama koje svojim devijantnim ponašanjem mogu da ugroze funkcionisanje Republike Srpske”.\nOn je ocijenio da nedavni intervju koji je dala nekadašnja predsjednica Republike Srpske Biljana Plavšić treba da bude opomena da, kako kaže, više nikada ne budemo slabi i naivni, i ne predamo vlast u ruke “neuravnoteženim ženama koje svojim devijantnim ponašanjem mogu da ugroze funkcionisanje Srpske”.\nU tekstu objavljenom na svom blogu Vukanović, koji je savjetnik predsjedavajućeg Predstavničkog doma Parlamentarne skupštine BiH Mladena Bosića, bloger i novinar, Plavšićevu je nazvao “zlom babom”.\nSelak: Imamo najbolju listu i ogromnu podršku naroda\nPočinje detaljna obnova Banskog dvora, raspisan tender


Cena komplet knjiga za osnovce i srednjoškolce se kreće od 6.600 do 17.200 dinara, navodi se u istraživanju Udruženja Pobune Srbije koje je objavljeno na njihovom Instagram nalogu.\nPrema strukturi minimalne potrošačke korpe Ministarstva trgovine, turizma i telekomunikacija za tročlanu porodicu u 2020. godini je proračunato izdvajanje od 125,26 dinara za obrazovanje mesečno, ili 0,33 odsto od ukupnog iznosa minimalne korpe, objavilo je Udruženje.\nTo bi značilo da bi za najjeftiniji komplet knjiga za prvi razred osnovne škole od 6.600 dinara porodica sa primanjem od 37.890,42 dinara, trebalo da štedi 53 meseca, što je tačno četiri godine i pet meseci.\nKako Udruženje navodi, apsurd je još veći ako se napomene da se ovo izdvajanje od 125,26 rsd za obrazovanje odnosi na tročlanu porodicu iako se svakim danom priča o podsticanju nataliteta.\nPrema istraživanju, u prosečnoj potrošačkoj korpi, koja iznosi 72.887,58 dinara, mesečno izdvajanje za obrazovanje iznosi 480, 41 dinara ili 0,66 odsto. Ali ako se uzme za primer da ta porodica ima dete koje pohađa sedmi razred i treba da izdvoji 17.200 dinara za paket knjiga, štednja bi trajala 36 meseci, odnosno, tri godine.\nOni navode da ukoliko se gleda minimalna potrošačka korpa i predviđeno mesečno izdvajanje za obrazovanje od 125,26 rsd , po njoj bi za komplet knjiga za 7. razred ili za srednjoškolca od 17.200 rsd trebalo štedeti 138 meseci ili 11 godina i šest meseci.\nIstiče se i da su svi ovi troškovi su znatno veći jer ne podrazumevaju troškove školskog pribora i zaštitnih maski koje su obavezne zbog epidemije COVID19.\n“Ako gledamo matematički onda je odškolovati dete u Srbiji nemoguće ali tada na scenu stupa ono u čemu smo vekovima najbolji a to je ODRICANJE. Odričemo se nove obuće, odeće, odlaska kod zubara, grejanja u dečijim sobama, putovanja, ručka sa prijateljima i td… Tako su se odricali vaši roditelji, tako se odričete i vi…A da li to isto odricanje želite svom detetu?”, navodi Pobuna Srbije u objavi.\n29/05/2022 | 12:52\nVučić najavljuje sigurnu zimu: Sa Putinom dogovorena “veoma povoljna cena gasa”...


VLADA SRBIJE: Predlog strategije o migracijama u januaru\nMinistar za rad, zapošljavanje, boračka i socijalna pitanja u Vladi Republike Srbije Zoran Đorđević izrazio je danas očekivanje da bi predlog strategije o migracijama mogao da bude upućen Vladi u januaru naredne godine.\nĐorđević je nakon sastanka sa stranim studentima iz Organizacije srpskih studenata u inostranstvu (OSI) istakao da će, ukoliko taj dokument bude prihvaćen, do avgusta biti izrađen i akcioni plan koji će pratiti strategiju.\nOn je podsetio na to da je Koordinacioni tim za praćenje ekonomskih migracija formiran u januaru ove godine i da ga čine najstručniji ljudi koji se bave ovom tematikom.\nPrema njegovim rečima, ideja današnjeg sastanka sa studentima koji se školuju u inostranstvu, između ostalog, jeste da se predstavnici njihove organizacije uključe u rad Koordinacionog tima i predstave svoje viđenje ekonomskih migracija.\nMinistar je ukazao na to da problem sa odlivom stanovništva imaju i ekonomski razvijenije zemlje od Srbije.\nPredsednik Organizacije srpskih studenata u inostranstvu Aleksandar Ljubomirović naveo je da ta organizacija okuplja 10.000 članova, studenata koji su na školovanju u stranim zemljama, ali da se procenjuje da ih ima približno 30.000.\nOn je napomenuo da je ove godine, u saradnji sa javnim i privatnim sektorom, obezbeđeno 30 mesta za obavljanje stručne prakse u zemlji, i izrazio očekivanje da će naredne godine biti više mesta.\nOva organizacija pokrenula je i anketu u kojoj je učestvovalo više od 1.000 članova, pri čemu se više od 70 odsto njih izjasnilo da bi se nakon studija vratilo u Srbiju, ali da se plaše loše materijalne situacije, naveo je Ljubomirović.\nIzvor: Vebsajt Vlade Republike Srbije, 05.08.2019.


RTCG - Radio Televizija Crne Gore - Nacionalni javni servis :: Ekonomija :: Kretanje dolara ne može ugroziti bankarski sistem\nŽUGIĆ 20. 09. 2018. 12:43 >> 12:31 0\nKretanje dolara ne može ugroziti bankarski sistem\nKretanje dolara ne može ugroziti stabilnost i zdravlje bankarskog sistema u Crnoj Gori, s obzirom da je učešće kredita u toj valuti zanemarivo, saopštio je guverner Centralne banke (CBCG), Radoje Žugić.\nOn je u Bukureštu, na sastanku Kluba guvernera zemalja centralne Azije, regiona Crnog mora i Balkana, rekao da snaženju dolara doprinose kamatne stope koje su u Sjedinjenim Američkim Državama (SAD) više u odnosu na Evropsku uniju (EU) i Japan, izuzetno niska stopa nezaposlenosti, kao i snažan rast zabilježen tokom ove godine.\n"Na njegovo slabljenje utiču i dalje visoki nivoi deficita tekućeg računa, budžetskog deficita i javnog duga u SAD“, kazao je Žugić.\nIz CBCG su saopštili da je ovogodišnji sastanak Kluba guvernera posvećen pitanjima vezanim za monetarnu politiku i finansijsku stabilnost, sa posebnim osvrtom na uticaj snaženja američkog dolara.\nUčesnici sastanka su se složili da je veoma teško predvidjeti buduća kretanja dolara, s obzirom da na učestalost promjena njegovog kursa u prethodnom periodu.\n"Konstatovano je da dolar može da utiče na finansijsku stabilnost i, dalje, na potencijale rasta, ali se ne očekuje dugoročniji uticaj, s obzirom da snažna valuta može potkopati konkurentnost i imati druge negativne posljedice po američku ekonomiju“, navodi se u saopštenju.\nPostoje, kako su dodali, različita mišljenja oko toga da li i u kojoj mjeri snažan dolar doprinosi američkoj ekonomiji, pa pojedini zvaničnici čak smatraju da jak dolar guši privredu SAD-a, preko sve veće konkuretnosti kineskih kompanija.\nTokom sastanku, guverneri i ostali visoki zvaničnici iz svijeta monetarne politike i finansija razvovarali su i o ostalim aktuelnim temama i daljem unapređenju međusobne saradnje.\nCBCG je članica Kluba guvernera centralnih banaka zemalja centralne Azije, regiona Crnog mora i Balkana od 2005. godine.\nStečaj u Atlas banci nije ugrozio rejting CG\nAranžman sa SB moguć do kraja godine\nBankarski sektor visoko likvidan i solventan\n13. 04. 2019. 2\nStečaj neće ugroziti stabilnost bankarskog sistema


Britanski Nacionalni centar za sajber bezbednost zabranio je svim vladinim telima da koriste antivirus program "Kasperski lab", jer Moskva navodno preko ovog softvera ima mogućnost pristupa osetljivim informacijama.\nRuska kompanija negira ove izjave i poručuje da se trenutna zabrana koju je izrekao Nacionalni centar za sajber bezbednost temelji isključivo na analizi potencijalnih rizika i nije dokaz nikakvih sumnjivih radnji "Kasperski laba".\n"Važno je naglasiti da Nacionalni centar za sajber bezbednost nije pozvao privatne firme da prestanu da koriste naš softver", navode iz kompanije.\n"Kasperski lab" trenutno pokušava da nađe način da nezavisno potvrdi svoje tvrdnje o bezbednosti vlastitog softvera u kontekstu njegovog korišćenja u Londonu.\nRanije je zvanični Vašington optužio "Kasperski" da radi za rusku Vladu.\nMeđutim, u izveštaju koji se pre dve sedmice pojavio na "Vikiliksu" piše da je CIA koristila "maskirani program" koji je imitirao "Kasperski lab" antivirus.\nPrema nekim procenama, oko 400 miliona ljudi koristi "Kasperski" proizvode.\nEVROPA SPREMA TAKTIKU ZA KINESKU ŠPIJUNAŽU Godinama kradu trgovinske tajne, a to im bez muke donosi MILIONE\nRadnik Gugla PRONAĐEN MRTAV u sedištu tehnološkog giganta


Žene snose najveći teret krize tokom pandemija koronavirusa | Kodex.ME\nUjedinjene nacije procjenjuju da milioni žena i djevojaka "snose teret" pandemije kovida zbog porasta slučajeva nasilja, poremećaja u pružanju usluga koje se odnose na reproduktivno zdravlje, poremećaja prihoda i stresa sa kojima se suočavaju radnici u prvoj liniji borbe protiv ove bolesti.\n18. 09. 2020 - 16:45 Autor: M. B.\n"Koronavirus bi potencijalno mogao da unaprijedi osnaživanje žena. Službe za seksualno i reproduktivno zdravlje morale su da budu smanjene sa svim ograničenjima kretanja", rekla je dr Natalia Kanem, izvršna direktorka Fonda Ujedinjenih nacija za stanovništvo, novinarima tokom virtuelnog sastanak čiji je domaćin bila Fondacija UN (UNPF), piše CNN, prenosi N1.\nNa početku pandemije, UNPF je predvidio da bi šestomjesečni prekidi u isporukama za planiranje porodice mogli da dovedu do toga da 47 miliona žena u zemljama u razvoju ne bude u mogućnosti da koristi savremene kontraceptive, "što bi dovelo do sedam miliona neželjenih trudnoća", rekla je dr Kanem.\nRastuće porodično nasilje\nZatvorena su i neke vrste skloništa za žene pogođene nasiljem. Projekcije UNFPA procjenjuju 31 milion dodatnih slučajeva nasilja nad ženama i djevojkama tokom perioda od šest mjeseci.\nStope femicida, rodno zasnovanog ubistva žene ili devojke od strane muškarca, udvostručile su se u nekim zemljama, rekla je dr Kanemu i dodala:\n"UNFPA vidi rodno zasnovano nasilje kao krizu u okviru veće krize pandemije. Žao mi je što moram da vam kažem da su na previše mjesta ta predviđanja apsolutno postala stvarnost".\nŽene na prvoj liniji fronta\n"Žene snose teret krize kovida na više načina, jer su žene na prvim linijama borbe. One čine 70 odsto zaposlenih u zdravstvu i socijalnim službama širom svijeta", rekla je doktorka\n"Kod žena postoji veća vjerovatnoća da će izgubiti izvor prihoda, a ređe će biti obuhvaćene mjerama socijalne zaštite", rekla je Kanem i dodala da je pandemija razotkrila "veoma tešku i sistemsku nejednakost".\nDanas je Sveta Petka, praznik koji donosi zdravlje i sreću\n27. 10. 2020 - 08:34\nČešće jedite kisjele krastavce, evo zašto\n26. 10. 2020 - 14:19\n26. 10. 2020 - 11:53\nJednostavan način da se otarasite neprijatnih kuhinjskih mirisa\n26. 10. 2020 - 10:26


Nurković parafirao Ugovor o transportnoj zajednici - Vijesti.me\nU IME CRNE GORE U BRISELU:\nMinistar saobraćaja i pomorstva, Osman Nurković, parafirao je danas u Briselu u ime Crne Gore Ugovor o transportnoj zajednici u regionu zapadnog Balkana.\nIz Ministarstva su saopštili da je u ime Evropske komisije (EK) Ugovor parafirala zamjenik generalnog direktora Generalnog direktorata za mobilnost i saobraćaj, Maja Bakran.\n“Pored Crne Gore, danas su Ugovor parafirali predstavnici Albanije, a do marta se očekuje parafiranje i ostalih zemalja regiona zapadnog Balkana”, dodaje se u saopštenju.\nNurković smatra da će Ugovor doprinijeti daljem razvoju saobraćajne infrastrukture u regionu, što je osnovni preduslov za dalji ekonomski rast i razvoj cjelokupnog regiona.\nOn je kazao da EU mora uložiti dodatne napore i pomoći regionu da postane dio Evrope, u čemu će Ugovor i ciljevi koji promoviše dati značaj impuls.\nIz Ministarstva su podsjetili da Ugovor promoviše stvaranje transportne zajednice u oblasti drumskog, željezničkog, pomorskog i saobraćaja na unutrašnjim plovnim putevima, kao i razvoj transportne mreže između EU i strana ugovornica jugoistočne Evrope.\n“Ugovor treba da podigne na veći nivo saradnju u oblasti saobraćaja, uz značajnije obavezivanje zemalja ugovornica, a šireći aspekt djelovanja i na oblast zaštite životne sredine, socijalnog dijaloga i javnih nabavki koje koreliraju sa sektorom saobraćaja”, dodaje se u saopštenju.\nCilj primjene Ugovora je razvoj samoodrživog saobraćaja, brže dostizanje standarda i otvaranje tržišta kako je to regulisano u Trans-evropskoj transportnoj mreži, odnosno saobraćajnoj mreži EU.\n“Poseban značaj za Crnu Goru se ogleda i sa aspekta otvorenih pregovaračkih poglavlja koja se odnose na saobraćajnu politiku i Trans-evropske mreže, jer predstavlja dodatnu platfromu za pružanje podrške na putu usklađivanja sa pravnom tekovinom EU, kao i bolju pripremu za obaveze koje nas očekuju danom pristupanja Crne Gore EU”, navodi se u saopštenju.\nNa marginama sastanka, delegacija Crne Gore sastala se sa predstavnicima generalnih direktorata za mobilnost i saobraćaj i susjedsku politiku i pregovore o proširenju, na kojem su razmijenjena mišljenja o narednim koracima vezanim za Ugovor, čije potpisivanje se očekuje na Samitu predsjednika vlada zapadno-balkanske šestorke (WB6), u julu u Trstu.\n“Sagovornici su složili da je uspostavljanje organizacionih struktura i ostalih preduslova za njihovo funkcionisanje predviđenih Ugovorom u interesu svih zainteresovanih strana”, zaključuje se u saopštenju.


Ministar Dačić razgovarao sa generalnom sekretarkom Saveta za regionalnu saradnju\nPrvi potpredsednik Vlade i ministar spoljnih poslova Republike Srbije Ivica Dačić, sastao se danas sa Majlindom Bregu, generalnom sekretarkom Saveta za regionalnu saradnju, koja boravi u poseti Republici Srbiji, u okviru njene turneje po regionu, a nakon preuzimanja dužnosti generalnog sekretara 1. januara 2019. godine.\nSastanak je bio prilika za razmenu mišljenja o svim aktuelnim pitanjima regionalne saradnje s posebnim akcentom na evropsku perspektivu Zapadnog Balkana, kao i ekonomske i ukupne društvene reforme koje se u tom cilju sprovode.\nMinistar Dačić je u razgovoru ponovio posvećenost Srbije jačanju regionalne saradnje, koju smatramo ključnom za napredak na evropskom putu našeg regiona. Posebno je naglasio da će Republika Srbija nastaviti da se aktivno zalaže za unapređenje političke klime i dijaloga, pomirenja, tolerancije i otvorenosti prema saradnji, kao najvažnijim preduslovima stabilnosti i prosperiteta regiona Jugoistočne Evrope i njenih građana.\nMinistar je čestitao Majlindi Bregi izbor na funkciju generalnog sekretara Saveta za regionalnu saradnju i poželeo uspeh u daljem radu.


Freeform dizajniranje enterijera - Freeform\nMisija i redosled radnji\nFreeform dizajniranje enterijera\nKako bi dizajn enterijera doveli do savršenstva potrebno je da pažljivo izaberemo detalje koji će dati svoj autentičan pečat. Vodeći računa o izboru materijala, boja i oblika stvaramo savršeno mesto za život. Detalji u vidu lampi, komadnog nameštaja, slika, zavesa i tepiha upotpunjuju prostor i daju mu toplinu doma.\nPrvi korak je odabir jednog od paketa. U BASIC paketu ćete dobiti 2D osnove sa dispozicijom nameštaja i rasvete, 2 moodboard-a i kompletne specifikacije nameštaja, tehnike, rasvete i asesoara. STANDARD paketom uz navedene razrade iz BASIC paketa dobijate i crteže izgleda nameštaja sa gabaritnim dimenzijama koje će vam omogućiti dobijanje ponuda za izradu nameštaja kod bilo kog stolara.\nNakon odabira paketa izlazimo na teren i uzmamo precizne mere i fotografišemo prostor kako bi mogli da krenemo u proceduru. Potrebno vreme za izradu je od 1-2 nedelje u zavisnosti od odabranog paketa.\nAntifašističke borbe 20, lokal 31 11070 Novi Beograd, Srbija\n+381 11 269 1314\nFreeform doo ♦ Copyright © 2022


I država osuđena zbog tragedije u kafeu Laundž | Autonomija\nI država osuđena zbog tragedije u kafeu Laundž\nPrvi put je jednom pravnosnažnom sudskom odlukom utvrđena odgovornost državnih organa za propuste koji su doveli do požara\nApelacioni sud u Novom Sadu doneo je drugostepenu presudu po kojoj će država Srbija morati platiti odštetu porodicama stradalih u požaru u novosadskom kafiću „Laundž“.\nAdvokat porodica žrtava Vladimir Beljanski rekao je agenciji Beta da je značaj ove presude u tome da je posle skoro šest godina od tragedije prvi put jednom pravnosnažnom sudskom odlukom utvrđena odgovornost državnih organa za propuste koji su doveli do požara.\nObjasnio je da su porodice stradalih u požaru ostvarili svoje pravo na naknadu štete zbog pretrpljenih duševnih bolova, a preživeli i povređeni pravo na naknadu štete.\nSvakom od članova porodice sud je dosudio po 1,5 miliona dinara naknade za duševne bolove zbog smrti bliskog srodnika, a preživelima po oko dva miliona dinara za sve vidove štete, naveo je Beljanski.\nDodao je da je sud zaključio da odgovornost države proizlazi iz činjenice da je Sektor za zaštitu i spasavanje delovao u okviru MUP-a Srbije, a da za sve vreme rada kafića „Laundž“, koji je bio uredno registrovan, nije urađena ni jedna kontrola radi provere ispunjenosti uslova u pogledu zaštite od požara.\nBeljanski je izrazio nezadovoljstvo jer tužilaštvo „nije preduzelo ništa“ po zahtevu porodica da se utvrdi i individualna krivična odgovornost za propuste koji su doveli do požara.\nPožar u kafiću „Laundž“ (Lounge) desio se u februaru 2008. godine i u njemu je poginulo osam mladih ljudi, od 19 do 27 godina starosti.\nRanije su za požar osuđeni Miloš Malešev, koji je izazvao požar, kao i vlasnici kafića Tamaš Kolar i Srđan Bovan.\nApelacioni sud je vratio predmet na ponovno suđenje, u delu koji se tiče odgovornosti rada Novog Sada, koji je prvostepenom presudom takođe bio proglašen krivim.


KAKVA ATMOSFERA PRED PORTUGAL! Neviđene scene u taboru reprezentacije: Radonjić pogađao trojke, Jović pobedio Piksija, ali ne u fudbalu! /VIDEO/ - Sportal\nS. P. - Vest objavljena: 14:58 - 10.11.2021\nFudbalska reprezentacija Srbije će odigrati odlučujući meč za plasman na Svetsko prvenstvo 14. novembra u Portugalu, a deluje da je u taboru "orlova" veselo pred bitan meč.\nU prilog tome govore i snimci koji su objavljeni od strane Fudbalskog saveza Srbije, u kojim su se reprezentativci Srbije zabavljali drugim sportovima.\nPrvi među njima svakako je duel Luke Jovića i aktuelnog selektora Dragana Stojkovića Piksija u stonom tenisu. Deluje da fudbaler Real Madrida poprilično dobro barata reketom, te je iz snimka jasno da je rezultat glasio najmanje 4:2 u korist fudbalera.\nSa druge strane, Nemanja Radonjić, trenutno fudbaler Benfike, pokazao je izvanredne košarkaške sposobnosti, što dokazuju i njegov pogodak sa pola terena koji je zabeležen kamerom.\nPodsetimo, Srbija se trenutno nalazi na prvom mestu grupe A u kvalifikacijama za Svetsko prvenstvo u Kataru, međutim naša selekcija ima meč više u odnosu na Portugal, koji će pred duel sa Srbijom imati gostovanje u Irskoj. Ukoliko se ne desi nešto neočekivano, 14. novembra u Lisabonu "orlovi" bi eventualnom pobedom mogli direktno obezbediti odlazak u Katar.\nSvetski fudbal Fudbalska reprezentacija Srbije Luka Jović Dragan Stojković Piksi


Biber: Srbija pod Vučićevom kontrolom teško do EU | Autonomija\nBiber: Srbija pod Vučićevom kontrolom teško do EU\n"EU i njeni zvaničnici ne razumeju koliko je situacija ozbiljna"\nStanje medija u Srbiji je uznemirujuće i nije bilo ovoliko loše od pada Slobodana Miloševića, izjavio je za Danas Florijan Biber, profesor Univerziteta u Gracu. On smatra da Srbija „pod Vučićevom kontrolom teško može da uđe u Evropsku uniju“.\n„Nacionalizam, i govor mržnje u medijima bliskim vladi, napadi na nezavisne medije, kontrola i pritisci sprečavaju rad kritičkih medija, a normalno je da takvi mediji postoje“, rekao je Biber.\nBiber kaže da postoji trend jačanja autoritarizma na Zapadnom Balkanu. Primećuje da je Makedonija postala demokratičnija nego pre godinu dana.\nZa Srbiju procenjuje da se kreće u suprotnom pravcu. Kao glavni razlog navodi to što ni evropske integracije ni druge reforme „ne rešavaju stvarne izazove poput slabih instiucija, autokratskih vlada“.\nBiber kaže da izjave zvaničnika EU pokazuju da „Unija još nije voljna da identufijuke i izvrši pritisak na te vlade i njihove nedemokratske prakse“.\nOn smatra da Srbija „pod Vučićevom kontrolom teško može da uđe u Evropsku uniju“. Uz to naglašava da će Srbija pre ulaska u EU morati da prizna Kosovo, bez obzira kako se to formalno nazivalo.


Dan online - Politika: Traže članstvo u EPP - 2018-11-10\nPolitika DELEGACIJA BS-A NA KONGRESU U FINSKOJ Traže članstvo u EPP\nStrateško opredjeljenje Bošnjačke stranke za građansku i multietničku državu Crnu Goru dodatno preporučuje našu partiju za članstvo u Evropskoj narodnoj partiji, saopšteno je iz BS-a.\nKako je navedeno u saopštenju, poslovni direktor Bošnjačke stranke Admir Adrović i portparol Sead Šahman predstavljali su Bošnjačku stranku na 25. kongresu Evropske narodne partije (EPP), koji je održan u Helsinkiju. Kako je saopšteno, predstavnici Bošnjačke stranke iskoristili su priliku da predstave kandidaturu svoje partije za članstvo u EPP-u delegacijama političkih partija iz regiona, čelnicima EPP-a i uticajnim poslanicima u Evropskom parlamentu.\nTa partija je tokom prošle godine uputila zvaničnu aplikaciju za pristupanje porodici evropskih narodnih partija.\n– Od mnogih zvaničnika Bošnjačka stranka je prepoznata kao politička organizacija koja u značajnoj mjeri doprinosi daljoj integraciji Crne Gore u EU – naveli su iz te stranke.


Forum žena SDP BiH posjetio Mostar pred izbore u ovom gradu\nPredsjedništvo FOŽ SDP BIH, u proširenom sastavu,je svojom posjetom Mostaru, 12.12.2020. realiziralo svoju odluku da podrži napore kandidata i kandidatkinja BH bloka na putu kao ostvarenju dobrog rezultata na konačno organiziranim izborima u Mostaru. Drugarice su stigle i iz Bihaća, Bugojna, Tuzle, Sarajeva i Vogošće i u srdačnom susretu sa dijelom kandidatkinja i kandidata prenijele poruku zajednišva, solidarnosti kao i želje da se Mostaru vrati sjaj jedinstvenog grada. Posjeta Mostaru je iskorištena i za obilazak Šehitluka u Mostaru, Spomenika u Grabovici kao i Partizanskom spomeniku, te je odata pošta žrtvama i položeno cvijeće.\nFOŽ SDP BIH je uputio pismo podrške kandidatima i kandidatkinjama, kao i javnosti Mostara:\nPoštovane kandidatkinje i kandidati BH bloka, poštovane Mostarke i Mostarci,\nDošlo je vrijeme, nakon dugih 12 godina, da i vi, kao i svi drugi u državi BiH svojim glasom i svojim angažmanom uredite svoj Mostar na način kako to želite ili bar priželjkujete. Vrijeme iza vas vam je pokazalo šta znači prepustiti se silama koje su među vas unijele razdor i sve ove godine radile za svoje gole interese, zanemarujući ne samo razvoj vašeg lijepog grada nego i dostojanstvo svih vas, stanovnika Mostara.Zato ukazujemo na historijski značaj ovog trenutka u kome ćete 20. decembra svojim glasom odlučiti o svojoj sudbini i dugoročno usmjeriti sva buduća dešavanja i u Mostaru,ali i u cijeloj BIH. Kandidati i kandidatkinje BH bloka su vaši sugrađani koji gledaju u budućnost i nose poželjne promjene koje će ponovo donijeti prosperitet i nadu. Zato vam želimo poručiti da je odgovornost obostrana: na građanima i građankama da što masovnije izađu na izbore, a kandidatima i kandidatkinjama BH bloka da povjerenje, za koje se nadamo da će dobiti na izborima, ispune zajedno sa drugim progresivnim snagama Mostara. Sretno!\n> Ponovno prebrojavanje glasova u Mostaru podhitno obaviti u Sarajevu!\n> Vjerujem da će BH blok biti presudan i nezaobilazan faktor u Mostaru


Kutlovčani dobijaju nov asfalt - Blace Info Press\nBlace / Društvo\nKutlovčani dobijaju nov asfalt\nPored izgradnje kompleksa bazena u Blacu čiji su radovi u toku, druga po vrednosti investica koju će opština Blace finansirati iz svog budžeta je asfaltiranje puta u selu Kutlovac u dužini od 2km. Vrednost ove investicije je 11 miliona dinara.\n-I pored toga što je zainteresovano lice, odnosno ponuđač (svi znamo o kome se radi) uložilo prigovor i pokušalo da obori javnu nabavku, rebublička komisija isti je odbila, i donela pozitivnu odluku, tako da će radovi na asfaltiranju ovog dela puta ubrzo krenuti, ističe predsednik opštine Blace Ivan Burgić.\n-Raduje me da će meštani sela Kutlovac dobiti nov asfalt koji će stvoriti bolju saobraćajnu vezu, ističe predsednik opštine Blace Ivan Burgić, dodajući da će radovi na asfaltiranju ovog puta u Kutlovcu krenuti ubrzo nakon sklapanja ugovora sa najpovoljnijim ponuđačem za izvođenje radova.\n-Javna nabavka za ovaj, nakon izgranje kompleksa bazena u Blacu, najveći investicioni poduhvat uspešno je prošla jer je rešenjem republičke komisije za zaštitu prava u postupcima javnih nabavki odbačen zahtev za zaštitu prava podnet u predmetnom postupku javne nabavke, saznajemo od nadležnih u opštini Blace.\nSledeća vest Muzej starina pod vedrim nebom\nPredhodna vest Veliki broj penzionera dolazi u Blace na proslavu 8.marta


Foto: Srna | Premijerno prikazan film "Pečat braće Ljubavića"\nSrna 25.05.2022 20:51\nBEOGRAD - U Ruskom domu u Beogradu večeras je premijerno prikazan dokumentarno-igrani film "Pečat braće Ljubavića" snimljen povodom 500 godina od osnivanja srpske Goraždanske štamparije, prve na prostoru današnje BiH.\nFilm je rađen u koprodukciji Kinoteke Republike Srpske i Radio-televizije Republike Srpske, a kako je istakao direktor filma Snježan Lalović, riječ je o filmu identiteta snimljenom sa ciljem da ga vidi što više mladih i da budu ponosni na svoje pretke.\n"Mogu da budu ponosni na ono što su njihovi preci ostvarili i šta su sve bili u stanju da istrpe da bi u jedno malo Goražde, odnosno, manastir Sopotnicu, donijeli štamparsku presu i pune četiri godine umnožavali crkvene knjige na ćirilici", rekao je Lalović.\nOn je naglasio da su Srbi na tom prostoru imali štampariju prije Srbije i Rusije i mnogih drugih zemalja i podsjetio da su je braća LJubavići donijeli iz Venecije samo pedesetak godina nakon pojave Gutenbergove štamparije, što bi, u današnjem dobu, bilo tri dana nakon izuma štamparske prese.\n"Imali smo dosta problema da napravimo film, prije svega zato što smo ga počeli raditi u vrijeme korone, pa nismo mogli da posjetimo na vrijeme sva ona mjesta koja su nam bila značajna za snimanje. Ali, uspjeli smo da snimimo Veneciju, odakle su /braća LJubavići/ krenuli, da snimimo Pakrac, gdje se nalaze najstarija izdanja Goraždanske štamparije. Snimali smo i u Republici Srpskoj i Srbiji", rekao je Lalović.\nRežiser Slobodan Simojlović naveo je da je istraživanje u pripremama za film počelo prije nekoliko godina, a zasnivalo se na saradnji sa lingvistima. On je ukazao da je i jezik filma interesantan.\n"Pokušali smo da istražimo naš nekadašnji jezik, sve do dubinske strukture, do onih trenutaka kada se naš jezik nije razlikovao mnogo od ruskog. Dobar deo filma je na crkvenoslovenskom jeziku i on će pokazati koliko su mlade generacije spremne da ga dožive kao svoj jezik, svoj film", rekao je Simojlović.\nCilj je bio, kako je naveo, da ono što je bila kratka istorijska lekcija, pokušaju da "razigraju" i na scenu dovedu prave heroje, a to su braća LJubavići sa kraja 15. i početka 16. vijeka.\n"Braća LJubavići su napravili, za to doba, izuzetno požrtvovano delo, morali su da proputuju mnogo i da se bave i izumom koji je epohalan koliko i, recimo, internet za ovo naše doba", naglasio je Simojlović.\nTo vrijeme, dodao je on, bilo je vrijeme kraja srpskog plemstva, koje se povlači pred posljednjim udarima Turaka u Vlašku, kada nedostaju bogoslužbene knjige.\n"Ono na šta smo posebno ponosni jeste da su ruske bogoslužbene knjige uzele za osnov ove bogoslužbene knjige iz Goražda, jer su goraždanski štampari štampali i u Rumuniji. I jedna ruska delegacija u 18. veku odlazi u Rumuniju i kaže: `To su veoma stare knjige, Srbi iz njih služe već stotinu godina`", naveo je Simojlović.\nPredstavništvo Republike Srpske u Srbiji pružilo je podršku u realizaciji projekcije, na početku koje se obratio i viši savjetnik u Ruskom domu Georgij Engelhart, istakavši da ova priča pokazuje razmjere kulturnog i stvaralačkog potencijala predaka današnjih Srba.\nOn je primijetio da je Rusija prvu štampariju dobila tek skoro pola vijeka nakon Srba i Goraždanske štamparije.\nGoraždanska štamparija, osnovana 1519. godine, prva je na prostoru današnje BiH i, poslije Cetinjske štamparije Crnojevića, najstarija na Balkanu i uopšte kod Južnih Slovena.\nBraća Teodor i Đurađ LJubavić su ćirilička slova za potrebe šamparije izradili u Veneciji odakle su ih donijeli u Goražde, gdje je štamparija osnovana u srpskom manastiru Sopotnici.\nManastir je zadužbina srpskog srednjovjekovnog vlastelina iz 15. vijeka, hercega Stefana Vukčića Kosače, osnivača Vojvodstva Svetog Save, kasnije, po njegovoj tituli nazvanog Hercegovina.


FOTO: Svečanost povodom otvorenja novih prostorija TK “Bosna” Visoko\n5. Decembra 2012. 19. Avgusta 2020. Arhiva Visoko.co.ba\nVečeras je u novoj Sali Taekwondo kluba „Bosna” Visoko upriličena svečanost kojoj su prisustvovali brojni gosti, sponzori i simpatizeri ovog kluba, a razlog su upravo nove prostorije koje je klub dobio u Muhašinovićima i u kojima će veliki broj mladih članova ovog izuzetno uspješnog kolektiva imati priliku trenirati i usavršavati svoje znanje. Tim povodom održan …\n5. Decembra 2012. Arhiva Visoko.co.ba\nIvica Ćurić, ministar za rad, socijalnu politku i izbjeglice Zeničko-dobojskog kantona potpisao je danas ugovor sa Krešimirom Ljubasom, tajnikom Terapijske zajednice „Izvor” u Plehanima, Općina Derventa o sufinansiranju boravka i liječenja narkomanskih ovisnika s područja našeg Kantona. Ovo je četvrta po redu terapijska zajednica sa kojom je Ministarstvo potpisalo ugovor. Potpisivanju ugovora prisustvovali su i …\nNapadnut poštar u Visokom\nIako se danas u našem gradu pojavila informacija o napadu na poštara i otuđivanju penzija koje je nosio, kako nezvanično saznajemo – do incidenta je došlo ali se ne radi o pokušaju krivičnog djela. Naime, kako tvrdi izvor blizak PU Visoko, danas oko podne u blizini Biroa za zapošljavanje došlo je do lakše saobraćajne nesreće …\nDnevni centar za djecu i odrasle s posebnim potrebama od sutra počinje s radom\nDnevni centar za djecu i odrasle osobe s posebnim potrebama Visoko bit će svečano pušten u rad sutra, 6.12.2012. u 11.00 sati, u naselju Dobrinje. Ceremoniji otvaranja prisustvovat će: Fikret Plevljak, premijer Vlade Zeničko-dobojskog kantona, Ivica Ćurić, ministar za rad, socijalnu politiku i izbjeglice ZDK, Ulrike Maria Knotz, ambasadorica SR Njemačke u BiH, načelnici općina …\nU petak 07.12.2012. godine sa početkom u 10.00 sati, u hotelu “Zenica” Zenica u organizaciji Ministarstva za obrazovanje, nauku, kulturu i sport Zeničko-dobojskog kantona, bit će održan edukacijski seminar za lica koja su uključena u proces osposobljavanja i provjere znanja kandidata za vozače motornih vozila sa područja Zeničko-dobojskog kantona, na temu: “DIDAKTIČKO – METODIČKE OSNOVE …


Srbiju volimo - "Mišićevi dani" u Mionici - manifestacija u čast slavnog srpskog vojvode\n"Mišićevi dani" u Mionici - manifestacija u čast slavnog srpskog vojvode\nOpština Mionica će u godini kada se obeležava stogodišnjica Velikog rata i pobede u Kolubarskoj bici organizovati osamnaeste ''Mišićeve dane'', koji će biti otvoreni u subotu i trajaće narednih devet dana.\nManifestacija koja slavi ime vojvode Živojina Mišića, najslavnijeg Mioničanina, počeće na Petrovdan koncertom Nacionalnog ansambla ''Kolo'' na velikoj sceni na Trgu vojvode Mišića sa početkom u 21 čas, a narednog dana na istom mestu u 20 časova je tradicionalni Veliki dečji maskembal Vrtića ''Neven''. Dešavanja će se tokom naredna dva dana preseliti na malu scenu mioničkog Atrijuma, gde će u okviru večeri Fondacije ''Vojvoda Mišić'' u ponedeljak od 20 časova glumac Narodnog pozorišta iz Beograda Ljubivoje Tadić odigrati monodramu ''Čujte Srbi, čuvajte se sebe'', a zatim će o Velikom ratu iz ugla istoričara progovoriti direktori Istorijskog arhiva Srbije i Instituta za savremenu istoriju Miroslav Perišić i Momčilo Pavlović i akademik dr Nikola Popović.\nU utorak od 21 sat je ''Mionički pesnički krug''. Učestvuju profesor Slobodan Ž. Marković, pesnici Radmila Lazić, Ivan Ognjanović, Ljiljana Ninković Mrgić i Bojan Savić i gosti iz kamernog tria ''Amoroso''. Sreda u 21 čas je rezervisana za radove savremenih umetnika u javnim prostorima Mionice , dok će se na pozornici na Velikoj sceni predstaviti Teatar ''Mimart'' iz Beograda. Šesti dan Manifestacije je posvećen mioničkom varoškom duhu. U programu ''Od Kevića do Palente'' od 20 časova će u Atrijumu nastupiti mionički, valjevski i beogradski glumci i tamburaški orkestar ''Abrašević'' iz Valjeva kao specijalni gosti. U petak je Varoško veče i u 21 sat koncert Biljane Krstić i ''Bistrik orkestra'' na Trgu vojvode Mišića, a naredne večeri u istom terminu koncerti trubača sa festivala u Guči i KUD ''Kondir'' iz Mionice.\nProgram ''Mišićevih dana'' koji ove godine postaju punoletni, obeležiće i sportski turniri u odbojci, basketu i malom fudbalu na gradskom košarkaškom igralištu u organizaciji ovdašnje Kancelarije za mlade, dok će se zavesa na ovogodišnju Manifestaciju spustiti u nedelju 20. jula, na dan rođenja vojvode Mišića koji se obeležava i kao dan Opštine Mionica. Delegacije državnih i lokalnih institucija i udruženja će u 11 časova položiti vence na Mišićev spomenik u centru Mionice, sat kasnije će početi svečana sednica Skupštine opštine i dodela opštinskih priznanja, a program ovogodišnje Manifestacije zatvoriće koncert ''Amadeus'' benda sa početkom u 21 sat.\nGrad Beograd je formirao Organizacioni odbor za obeleževanje 160 godina od rođenja Nikole Tesle. Na prvoj sednici u Skupštini grada je istaknuto da će jubilej biti obeležen na dostojanstven način, kao i da će to biti jedan od najvećih događaja u srpskoj prestonici sledeće godine. Beograd će sledeće godine biti i domaćin naučnog skupa koji je ...


Osnovice osiguranja od februara više za 2, 94 odsto | Kamatica\nPočetna > vest > Osnovice osiguranja od februara više za 2, 94 odsto\nOsnovice osiguranja od februara više za 2, 94 odsto\nTekst objavljen: 30.01.2015 12:51\nRepublički fond za penzijsko i invalidsko osiguranje saopštio je danas da za građane koji sami plaćaju doprinose za penzije od uplate za februar ove godine važe nove osnovice osiguranja koje su u odnosu na prethodni period više za 2,94 odsto.\nNove osnovice osiguranja postavljene su zbog usklađivanja sa kretanjem zarada u prethodnom kvartalu.\nGrađani mogu da se opredele za jednu od 13 osnovica osiguranja, nezavisno od stručne spreme koju imaju, podseća se u saopštenju Fonda PIO.\nPo Zakonu o doprinosima za obavezno socijalno osiguranje, najniža osnovica iznosi 35 odsto prosečne republičke zarade iz prethodnog tromesečja, što je 22.357 dinara, a najviša pet prosečnih plata, odnosno 319.390 dinara.\nDoprinos za penzijsko i invalidsko osiguranje je 26 odsto, što znači da će se mesečni izdatak kretati u rasponu od oko 5.812 do 83.041 dinara.\nOvi iznosi primenjivaće se za uplate doprinosa za februar, mart i april 2015. godine.\nPitam se ... 31.01.2015 21:26\n... ko je taj koji ce uplatiti 83.000 sada kada je smanjivanjem penzija sve obesmisljeno - sa tolikim stednim ulogom penzioni fond je potpuno obesmisljen, a tek sa ovakvom vladom...\npenzijsko i invalidsko osiguranje Republički fond za penzijsko i inva zakon o doprinosima fond


Niška televizija » DS: Budžet nerealan i bez vizije (VIDEO)\nObjavljeno 18.12.2014. 19:22\nPredlog budžeta za 2015. godinu u niškom odboru Demokratske stranke ocenjuju nerealnim i bez vizije. Smatraju da nas, pored takvog budžeta u narednoj godini očekuje još veća kriza jer nisu predviđene nikakve kapitalne investicije, niti nova radna mesta.\nDok predlog budžeta usvojen na poslednjoj skupštinskoj sednici predstavnici vlasti ocenjuju realnim, opozicioni DS uverava u suprotno.\nTokom javne rasprave o budžetu održane pre nedelju dana bilo je evidentno odsustvo opozicije.\nGradonačelnik Niša Zoran Perišić je na skupštinskoj sednici činjenicu da se predlogom budžeta za 2015. ne predviđa nijedna kapitalna investicija pravdao time time što su 2011. podignuti krediti u visini od 15 miliona evra pa, shodno tome ovaj predlog predstavlja najviše što Grad u ovom trenutku može.


Dan online - Politika: Otkazi jedina sankcija opozvanim ambasadorima - 2021-02-20\nPolitika ODBOR ZA MEĐUNARODNE ODNOSE I ISELJENIKE DAO ZELENO SVJETLO ZA POVLAČENJE DIPLOMATA\nSa jučerašnje sjednice odbora Otkazi jedina sankcija opozvanim ambasadorima\nOdbor za međunarodne odnose i iseljenike juče je glasovima parlamentarne većine podržao odluku Vlade Crne Gore od 17. decembra 2020. godine i 14. januara 2021. godine, čime su dali zeleno svjetlo za opoziv osam ambasadora i to Darka Pajovića (Kina), Miodraga Vlahovića (Vatikan), Obrada Miša Stanišića (Bosna i Hercegovina), Vere Kuliš (Njemačka), Dušanke Jeknić (UAE), Sanje Vlahović (Italija), Tarzana Miloševića (Srbija) i Budimira Šegrta (Poljska). Odbor će o donijetoj odluci u najkraćem roku obavijestiti predsjednika Crne Gore, koji je takođe bio pozvan na sjednicu ali se nije odazvao. Pozivu su se odazvali potpredsjednik Vlade Dritan Abazović i ministar vanjskih poslova Đorđe Radulović.\nMinistar Radulović je, odgovarajući na pitanja poslanika iz reda opozicije: Šta je to što su opozvani ambasadori uradili pogrešno i čime su narušili ugled države Crne Gore i šta će se dalje dešavati sa njima, odgovorio da će se procedura opoziva sprovesti do kraja i istakao da već ima spremnih pet-šest karijernih diplomata koji bi mogli pokrivati ambasadorke pozicije i na pravi način predstavljati Crnu Goru.\nDok su iz opozicije tvrdili da ni poslije skoro pet sati rasprave nisu dobili nijedan konkretan razlog zbog kojih se vrši opoziv ovih osam ambasadora, poslanici vlasti su isticali da bi spisak za opoziv po njihovom mišljenju mogao biti i duži, na šta je potpredsjednik Abazović dobacio: „I biće”.\nPoslanik Socijaldemokrata (SD) Boris Mugoša kazao je da nije problem što se Vlada odlučila za promjenu pojedinih ambasadora, već je problem što se od tog opoziva napravio cirkus i nanijela šteta Crnoj Gori na međunarodnom planu. On je zahtijevao da se jasno obrazloži kako je svaki od ambasadora koji je predložen za opoziv, „imenom i prezimenom”, štetio ugledu Crne Gore.\nMinistar je kazao da ne vidi ništa posebno u vezi toga što su ambasadori smijenjeni nakon promjene vlasti.\n– Ovdje je Vlada ta koja je nosilac spoljnje politike. Mogao bih da razumijem određeni pritisak da smo skrenuli sa puta evropskih integracija, ali se umjesto toga od diplomatije pravi ovakav šou, što je nedopustivo – kazao je Radulović.\nPotpredsjednik Abazović je kazao da su sve ovo porođajne muke demokratije i da mogu da napišu doktorsku disertaciju o razlozima opoziva ambasadora, ali da se to ni ranije nije činilo.\n– Ne mogu da razumijem da ljudi ne kapiraju da promjena vlasti podrazumijeva promjenu određenih pozicija. Mi smo obrazložili u saopštenju da smjena ambasadora znači autentičnije predstavljanje naše politike – rekao je Abazović.\nPoslanik Demokratskog fronta (DF) Slaven Radunović, osvrnuvši se na poslednje postupke dvojice amabasadora Pajovića i Valhovića, kazao je da to što su oni uradili niko nikad nije radio i u državama koje imaju dužu demokratsku tradiciju i pitao Abazovića da li je mijenjanje brave crnogorske ambasade u Rimu krivično djelo za koje treba da odgovara Vlahović jer je ambasada imovina Crne Gore. Kazao je i da je opozvana ambasadorka Kuliš radila za interese jedne partije i bavila se obavještajnim poslovima, što nije posao jednog diplomate.\nPoslanik PzP-a i potpredsjednica Skupštine Branka Bošnjak je ukazala da više ne smije da se dešava da se neprofesionalci i amateri postavljaju za ambasadore.\nNa odboru je saopšteno i da je pokrenuta procedura za imenovanje ambasadora u SAD.\nPredsjedavajući odborom Miodrag Lekić podsjetio je i da je 2003. godine povučeno 19 ambasadora i pet konzula odlukom Mila Đukanovića, i to bez obrazloženja, pa zašto se sad odjednom traže objašnjenja. Kazao je i da će se zalagati da se uvede medicinski pregled prije imenovanja za ambasadora, da ne bi više dolazili u situaciju kao sada.\nNa jučerašnjoj sjednici je usvojen i Izvještaj o radu Odbora za 2020. godinu i Plan rada Odbora za 2021. godinu.\nPajović nije vratio pečat\nMinistarstvo vanjskih poslova saopštilo je da je, nakon temeljnih provjera u prostorijama ovog diplomatsko-konzularnog predstavništva od strane zaposlenih službenika Ambasade u Kini, potvrđeno da se pečat ne nalazi u prostorijama ambasade. Iz tog resora navode da takva situacija u velikoj mjeri usložnjava procedure koje se odnose na redovne diplomatske aktivnosti, svakodnevne konzularne usluge, izdavanje viza... za šta je neophodan pečat ambasade.\n– MVP posjeduje prepisku između bivšeg ambasadora Pajovića i privremenog otpravnika poslova u kojoj, između ostalog, opozvani ambasador zahtijeva da mu se sva službena akta Ambasade dostave na pečatiranje, u trenutku kada se on ne nalazi u ambasadi. Osim što predstavlja potvrdu da je službeni pečat još uvijek u posjedu Pajovića, iz prepiske je jasno da traži da se službena dokumentacija ambasade iznosi i pečatira van prostorija diplomatsko-konzularnog predstavništva, što je neprihvatljiv način funkcionisanja u diplomatskoj praksi, odnosno u službeničkom sistemu – navode iz MVP-a.


Meštani naselja Šljaka dobili kanalizaciju – IN info\nMeštani naselja Šljaka dobili kanalizaciju\n„Posle mnogo godina naselje Šljaka u gradskoj opštini Crveni Krst dobilo je vodu i kanalizaciju i to je bio problem celog naselja„, rekla je gradonačelnica Niša Dragana Sotirovski koja je obišla radova na asfaltiranju ulica koje su asfalt čekale 20 godina.\nRadove sa gradonačelnicom Niša obišli su predsednik gradske opštine Miroslav Milutinović, gradski većnik Nenad Stanković i predstavnici Direkcije za izgradnju grada.\nU razgovaru sa meštanima naselja Dragana Sotirovski je rekla da je cilj kompletiranje čitavog naselja onim što je od životne važnosti za meštane.\n„Tako ćemo ići od naselja do naselja. Uveliko se gradi Derokova ulica u gradskoj opštini Crveni Krst gde sutra, kao i u gradskoj opštini Niška Banja, počinje uređenje prilaza i ulica„, navela je gradonačelnica Niša.\nprethodnaRadovi JKP "Parking servis"Niš\nsledećaPočinje druga faza projekta „Moja prva plata“


Normalizacija ekonomskih odnosa Srbije i Kosova - politika i dalje čuva rampe | EurActiv Serbia\nNormalizacija ekonomskih odnosa Srbije i Kosova - politika i dalje čuva rampe\nRead time : 7 m, 3 s\nPrivrednici da su se pitali odavno bi bili normalizovani odnosi između Srbije i Kosova i sada bi se eventualno razgovaralo o finom usklađivanju propisa, kako bi bile onemogućene bilo kakve barijere u poslovanju. Ali, politika i politički ciljevi vlasti u Beogradu i Prištini i dalje diktiraju tempo normalizacije odnosa, zbog čega kamioni više od 15 sati čekaju na administrativnim prelazima, pisma iz Srbije do Kosova putuju preko Beča, a cigarete prvo moraju da stignu do Albanije da bi bile dopremljene na Kosovo. Zbog toga firme i sa jedne i druge strane imaju nepotrebne troškove i ostaju bez tržišta koje im je bukvalno pred vratima. U takvoj situaciji najbolje prolaze oni koji se bave nelegalnim poslom i kriminalom, pa se procenjuje da se oko 50% poslova na relaciji Srbija-Kosovo odrađuje u "sivoj" ili "crnoj" zoni.\nAnalize ekonomskog i zakonodavnog okvira za poslovanje između Srbije i Kosova pokazuju da je ostalo mnogo nerešenih pitanja i rampi za slobodan protok ljudi i robe. Dušan Janjić iz Foruma za etničke odnose je tu situaciju slikovito opisao, navodeći da je proces normalizacije odnosa Srbije i Kosova "more bez obala i svetionika" i da se ne mogu normalizovati odnosi Srbije i Kosova, a da se ne normalizuju samo Kosovo i Srbija.\nEkonomska saradnja Srbije i Kosova za sada se uglavnom svodi na prodaju robe, pri čemu Srbija ostvaruje veliki suficit. Od ukupnog godišnjeg prometa u vrednosti oko 500 miliona evra, izvoz Kosova je jedva 20 miliona evra. U prometu roba Kosovo je na desetom mestu partnera kojima Srbije izvozi, a tek na 58. mestu kada je reč o uvozu robe. Problem je što se ne sprovode i krše odredbe Cefta sporazuma o slobodnoj trgovini u regionu, nisu rešene carinskie procedure, nisu usklađeni sertifikati. Fitosanitarne inspekcije nemaju ujednačen rad, dugo se čeka na prelazu iz jednog u drugo carinsko tržište. Iz Srbije se najviše prodaju na Kosovu prehrambeni proizvodi i piće, hemikalije i hemijski proizvodi, poljoprivredni proizvodi, derivati nafte, a sa Kosova u Srbiji osnovni metali, reciklaža, prehrambeni proizvodi i piće.\nTranzit je veoma otežan i često i po 200 šlepera sa robom stoji u mestu zbog usporene procedure. Razlog je što se sporo grade i opremaju administrativni prelazi i slabo su opremljene prostorije za rad inspekcijskih službi. Svetska banka i Međunarodni monetarni fond prilikom analize o proceni ekonomskog razvoja i ekonomske saradnje između raznih država, uzimaju kao indikator vreme upravo provedeno na granici, po čemu su Srbija i Kosovo sve samo ne poželjne destinacije. Takođe, radna vremena službi koja prate protok robe na prelazima nisu usklađena i neke službe ne rade non- stop, što je problem kod prometa lako kvarljive robe. Nema ni direktne komunikacije između nadležnih službi na administrativnim prelazima.\nOko 80% anketiranih kosovskih kompanija reklo je da je tranzit robe jedna od glavnih prepreka u saradnji sa Srbijom. Naveli su da imaju velike probleme i kada je reč o prevozu robe preko Srbije i da će, ako se to ne reši, ozbiljno razmotriti izbegavanje srpskog koridora i robu prevoziti drugim putevima. Privrednici sa Kosova ukazuju da srpska strana uvek insistira na statusno neutralnoj dokumentaciji, što oni često odbijaju. Da bi prešla administrativni prelaz akcizna roba mora biti označena markicama, a zbog ispisa "Republika Kosovo" na tim markicama, promet je onemogućen. I zbog toga privrednici svoju robu na kosovsko tržište dopremaju preko Albanije. Dva puta plaćaju akcizu čime trpe direktnu štetu, to povećava i cene proizvoda, što nije u interesu ni proizvođača ni potrošača.\nTeškoće su i u funkcionisanje platnog prometa jer je neophodna konverzija deviza u dinare, što je značajan izdatak za male privrednike. Sadašnji način obavljanja platnog prometa Srbije i Kosova, koji je uspostavljen u vreme Savezne Republike Jugoslavije, funkcioniše tako što se plaćanja obavljaju u evrima, ali se devize moraju narednog dana prodati banci ovlašćenoj za poslove sa inostranstvom koja narednog dana prodaje te devize Narodnoj banci Srbiji. Narodna banka u naredna dva dana uplaćuje dinarsku protivrednost poslovnoj banci, da bi ih ona dodatni naredni dan uplatila licu sa sedištem u Srbiji koje je zaradilo ta sredstva. Naravno sve uz provizije.\nMeđu preprekama uspostavljanju platnog prometa je i dugogodišnja isključenost banaka na severu Kosova, gde živi srpsko stanovništvo, iz platnog prometa Kosova. Za sada nema ni bankarskih garancija i osiguranja poslovanja kupcima sa Kosovom, a posledica je skuplji promet robe sa Kosovom jer se tretira kao ino-promet. Firme su prinuđene da konvertuju evra u dinare po srednjem kursu što smanuje interes za poslovanje i negativno utiče na konkuretnost kompanija iz Srbije na tržištu Kosova.\nIako su Srbija i Kosovo, odnosno Unmik u ime Kosova, potpisnici Cefta sporazuma dešava se, uglavnom na kosovskoj strani, da se uvode necarinske blokade u prometu, putem dodatnih taksi i procedura, što srpsku robu čini nekonkurentnom na tom tržištu. Na taj način Kosovo pokušava da smanji deficit u trgovini sa Srbijom, a tipičan primer su problemi sa izvozom brašna i građevinskog materijala iz Srbije, koji su se dešavali u protekle dve godine.\nPrivredne komore Srbije i Kosova u okviru Berlinskog procesa kojim se podstiče regionalna saradnja već četiri godine rade na povezivanju poslovnih zajednica i svakodnevnom rešavaju probleme privrednika. Na inicijativu dveju komora održani su brojni sastanci, sajmovi, studijske posete, direktni razgovori privrednika, kako bi se uklonile barijere i harmonizovali propisi. Cilj je ne samo da se olakša trgovina, poveća i uravnoteži promet, nego i da iskoriste svi potencijali za saradnju, podstaknu ulaganja, zajednička proizvodnja za treća tržišta i privuku investicije u zajedničke projekte.\nKomore su rešavale konkretne probleme, kao što je usklađivanje fitosanitarnih, veterinarskih sertifikata, priznavanje laboratorijskih analiza, uklanjanje prepreka za međusobnu trgovinu i umrežavanje kompanija, pitanje arbitraže u slučajevima sporova firmi. Prošle godine je na Poljoprivrednom sajmu u Prištini bilo oko stotinu privrednika iz kompanija članica PKS koje su tokom sajma pronašle poslovne partnere i sklopile ugovore, a pre tri godine je na takvom skupu bilo samo 20 srpskih privrednika. Predsednici komora Marko Čadež i Safet Grdžaliju ističu da ne gaje iluziju da mogu da reše krupna politička pitanja o kojima se razgovara na drugom nivou, kroz dijalog Beograda i Prištine u Briselu. Njima je važno da privrednicima olakšaju poslovanje, da posreduju kod institucija.\nOd raspada bivše SFRJ privrednici iz Srbije nisu bili zainteresovani da otvaraju pogone na Kosovu i obrnuto, ali se sada stvari menjanju na bolje, tvrde u komorama. U nekim sektorima kao što je prehrambena industrija, posebno prerada voća i povrća, postoji intenzivna saradnja kompanija iz Prištine i iz Beograda. Na Kosovu nedostaju proizvodni kapaciteti, od hladnjača do pogona za preradu.\nPomaci na bolje su i na tržištu radne snage. U Djakovici u jednoj od najmodernijih fabrika pene za dušeke radi dosta tehnologa iz Srbije, a jedna fabrika čipsa na Kosovu koja ima jako dobar proizvod uposlila je tehnologe iz Temerina (Srbija). Ima dosta ljudi s Kosova koji su radili ili se školovali u inostranstvu, vratili se i započeli svoje privatne biznise i nemaju "prepreku u glavi" da zapošljavaju i angažuju ljude iz Srbije ili da ugovaraju poslove sa srpskim kompanijama. Oni su ti koji najglasnije traže normalizaciju odnosa Srbije i Kosova, i pre rešavanja statusa Kosova.\nOčekuje se da će nerešena pitanje doći na dnevni red Briselskog dijaloga, što će povući i otvaranje rasprave o međusobnim potraživanjima Srbije i Kosova. Srbija od 2001. godine otplaćuje kredite preduzeća sa Kosova nasleđena iz vremena SFRJ. Preuzeto je 858 miliona evra duga Kosova stranim poveriocima. Nerešena su međusobna potraživanja po drugim osnovima, kao što su privatizacija, energetika, telekomunikacijae, imovinsko, životno, penzijsko, socijalno i zdravstveno osiguranja.\nDosta posla će biti u rešavanju problema nastalih u privatizaciji preduzeća na Kosovu jer Srbija tvrdi da joj je tim procesom naneta velika šteta. Nijedna državna institucija nema potpune podatke o tome kolika je ukupna vrednost imovine srpskih javnih i privatnih preduzeća na Kosovu. Preduzeća iz centralne Srbije tvrde da imaju dokaze o vlasništvu u više od hiljadu preduzeća na Kosovu, a firme iz Vojvodine su suvlasnici u 140 kosovskih preduzeća.\nPrivatizacija na Kosovu je sprovođena po takozvanom spin-off modelu, tako što su formirane nove kompanije, nova akcionarska društva na koja je prenošen samo "zdrav" kapital preduzeća, dok je pasiva ostajala starom preduzeću, koje je bilo likvidirano. Do sada je privatizovano oko 70% društvenih preduzeća, a privatizacija državnih preduzeća je počela tek 2010. godine i odvija se sporo.\nPrihodi od privatizacije od oko 650 miliona evra zamrznuti su u Privatizacionom fondu zbog nerešene vlasničke strukture, a procenjuje se da postoji između 50.000 i 60.000 potraživanja po osnovu oštećene ili nelegalno prisvojene imovine na Kosovu. Nema naznaka kada će početi razmatranje tih zahteva, a pogotovo kad će na red doći isplata.


April 2021 - Direktna reč\nDanas sa Đorđem Kišićem\nDirektna reč 13.04.2021\nAutor intervjua: Milica Janković Danas pričam sa čovekom koji je više Dejan Mašan Lekić od njega samog. Verovatno ste svi već pogodili o kome se radi, ali ko je, zapravo, Đorđe Kišić koji na „Dosije H“ svojim imitacijama zasmejava Balkan? Danas ću to pokušati da otkrijem! Kako si počeo da […]\nDirektna reč 12.04.2021\nIzrael je zemlja koja je ubedljivo najdalje otišla sa vakcinacijom protiv Korona virusa – tamo je do kraja marta nešto preko 60% stanovnika primilo prvu dozu vakcine, dok je oko 55% Izraelaca već revakcinisano. Kako izgleda ovaj uspeh – kao i cela ova pandemijska godina – iz perspektive nekoga ko […]


RTCG - Radio Televizija Crne Gore - Nacionalni javni servis :: Društvo :: "Srpski tabloidi ne mogu uznemiriti javnost u CG"\nMINISTARSTVO ODBRANE 25. 02. 2020. 16:19 >> 16:24 7\nList 'Novosti', po svojoj oprobanoj matrici, uzaludno pokušava da u spiralu laži uvuče i Vojsku Crne Gore, instituciju od najvećeg povjerenja u našoj zemlji, saopšteno je iz Ministarstva odbrane (MO).\n"Prinuđeni da reagujemo, iako znamo da je to kao da biješ prutom po vodi", navodi se u reagovanju Ministarstva na tekst "Novosti".\nIstiču da Vojska Crne Gore izvršava svoju ulogu u skladu sa Ustavom i zakonima svoje zemlje i, kako navode, u tome je neće pokolebati ni SPC, ni srpski tabloidi, kao perjanice velikosrpskog projekta u regionu.\n"Sve što su do sada napisali, a tiče se Crne Gore je neistina. Oni to dobro znaju, ali tekstovima, kao što je ovaj pod naslovom “I vojsku pripremaju za izlazak na ulice”, misle da mogu podići već vidno splaslu energiju političkih protesta zvanih ''litije'' u organizaciji SPC", piše u saopštenju MO.\nPodsjećaju da je taj tabloid neslavnu titulu najvećeg širitelja neistine u regionu dobio 1993. godine, objavljivanjem čuvene slike Uroša Predića "Na majčinom grobu" nastale prije više od 130 godina.\n"Tada su je predstavili kao fotografiju na kojoj je, navodno, srpsko ratno siroče iz BiH, što je bio jadan pokušaj ilustracije stradanja djece. Ili sta reci za fotografiju iz 2000. godine u Crnoj Gori, tačnije u Beranama sa mitinga podrške Slobodanu Miloševiću", navode.\nMinistarstvo odbrane obaviještava, ne samo Novosti, nego sve srpske tabloide da ne mogu uznemiriti javnost u Crnoj Gori.\n"Građani Crne Gore su vas poodavno pročitali. I ovo pitanje znaćemo da riješimo na miran, evropski način. Crna Gora ima sve potencijale za to, kao i poluge da očuva stabilnost i bezbjednost države i svojih građana", navodi se u saopštenju.\n"Novosti" su objavile da je dio pripadnika Vojske Crne Gore od svojih starešina dobio je instrukciju da bi, u slučaju pogoršanja bezbjednosne situacije, mogao biti angažovan na zadacima očuvanja javnog reda i mira, kao asistencija policiji.\nVojska Crne Gore Ministarstvo odbrane Novosti


Uspešan start Partizana – Sport In\nUspešan start Partizana\napr 3, 2019 dinamo, metaloplsatika, novi pazar, partizan, play off, radnički, rukomet, super liga, vojvodina\nVečeras je otpočelo takmičenje u play off prvenstvu Super lige Srbije za rukometaše.\nUspešan start su imali klubovi koji su se priključili takmičenju iz Seha lige, kao i Partizan koji je ubedljivo slavio u Novom pazaru. Partizan je dobio u hali “Pendrik” svog domaćina sa 27: 32 (12: 11). U domaćem timu najefikasniji su bili Zlatko Rakić i Aleksa Milošević sa po 6 postignuti golova. Kod Partizana je to bio Darko Stevanović sa 10, te Pavle Banduka sa 8 postignutih golova.\nPred 800 gledalaca sudije su bili Ivan Mošorinski (Novi Sad) i Aleksandar Pandžić (Zrenjanin).\nHala “Slana bara”\nVojvođanski derbi su igrali Vojvodina i Dinamo iz Pančeva. U hali “Slana bara” pred 600 gledalaca Novosađani su osvojili pobedu, 24: 19 (13: 12). Miloš Grozdanić sa 5 golova je bio najefikasniji igrač Vojvodine. Kod Pančevaca je to bio Veljko Milošević sa 6 golova.\nMarko Boričić i Dejan Marković iz Beograda su delili pravdu na ovoj utakmici.\nHala OŠ “Dušan Radović Niš\nTreći meč kola je igran u hali OŠ “Dušan Radović” u Nišu. Utakmicu je ispratilo 800 gledalaca koji su videli tesnu pobedu Železničara nad ekipom Metaloplastike, 36: 35 (18: 18). Kod domaćina tri igrača su sa po 7 postignutih golova bili najefikasniji, Stevan Sretenović, Predrag Vejić i Dobrivoje Marković. Kod Šapčana je to bio Borivoje Đukić sa 8 golova, te Dejan Babić sa 7 golova.\nGoran Kovač iz Kosovske mitrovice i Srđan Milosavljević iz Zvečana su delili pravdu na ovom meču.\nmesto domaćin gost\nNovi Pazar: Novi Pazar – Partizan 27 : 32\nNovi Sad: Vojvodina – Dinamo 24 : 19\nNiš: Železničar 1949 – Metaloplastika 36 : 35\n1. Partizan Beograd 1 1 0 0 32 : 27 5 2\n2. Vojvodina Novi Sad 1 1 0 0 24 : 19 5 2\n3. Železničar 1949 Niš 1 1 0 0 36 : 35 1 2\n4. Metaloplastika Šabac 1 0 0 1 35 : 36 -1 0\n5. Novi Pazar Novi Pazar 1 0 0 1 27 : 32 -5 0\n6. Dinamo Pančevo 1 0 0 1 19 : 24 -5 0\nPrekid crne serije crno-belih\nJagodinke opet bolje


Vesti online / Vesti / Ex YU / Odluka koja "drma" pravoslavlje, i Crnogorska crkva čeka\n- Implikacije posle odluke vaseljenskog patrijarha Vartolomeja biće veoma snažne i ostaviće dubok i ogroman uticaj na pravoslavni svet i na Crnogorsku crkvu - ocenjuje za Radio Slobodna Evropa predsednik Saveta Mitropolije Crnogorske pravoslavne crkve, Stevo Vučinić.\n- Iz prostog razloga što je CPC u liturgijskom zajedništvu sa Ukrajinskom crkvom i dobiće šansu i biće naravno, u liturgijskom zajedništvu i sa drugim nekim pravoslavnim crkvama koje je Vaseljenska priznala kao takve i sa njima liturgijski saobraća - kaže Vučinić.\nOn za RSE navodi da "sada mnoge glave otvaraju knjige kanonskog prava i istorije i razmatraju i kapacitet Vaseljenskog patrijarha da donosi ovakve odluke". Keveždi misli da predstoji dugo i zamorno i "svakako potrebno razjašnjavanje" šta se događa i ko će i u kom statusu sutra da se pojavi.\n- Postoje implikacije već sada u onom smislu da se kod nekih koji su zagovornici CPC pojavljuje određena nada da će i oni zapravo uspeti da svoj kanonski status podignu. Isto tako, pojavljuje se zabrinutost kod onih koji su pripadnici Srpske pravoslavne crkve.\n* Šta je pozadina opasnog razdora u pravoslavnoj crkvi?\n* "Pravoslavlje pred velikim raskolom"\n* Crna Gora pravi spisak nepoželjnih Srba, među njima i patrijarh?\nZato što neka rešenja koja se ogledaju u Ukrajini u statusu Ukrajinske pravoslavne crkve, Moskovskog patrijarhata, zapravo bi mogla da budu primenjena i na Mitropoliju crnogorsko primorsku ili, recimo, na, Ohridsku arhiepiskopiju - zaključuje religiolog Miroslav Keveždi.\nAutokefalnost CPC ukinuta je ukazom regenta Aleksandra Karađorđevića 1920. godine, objavljivanjem dekreta o "Ujedinjenju svih pravoslavnih crkvenih oblasti u Kraljevini Srba, Hrvata i Slovenaca". Međutim, većina istoričara smatra da je do stvarnog ukidanja došlo još 1918. odlukom Podgoričke skupštine.\nStevo Vučinić kaže da su u Crnogorskoj crkvi "i zadovoljni i nezadovoljni dosadašnjim odnosom države", a nije se mnogo toga promenilo ni od obnavljanja crnogorske nezavisnosti 2006. godine.\n"Naime, polazeći od činjenice da je Crna Gora, 21. maja 2006. obnovila nezavisnost i dobila međunarodno priznanje, a u susret godišnjici, kako navode, tragičnog događaja nestanka Crne Gore kao nezavisne države 1918. godine, kada je nelegalno i nelegitimno anektirana od Srbije, obaveza je Vlade da ovu inicijativu prihvati i uputi odgovarajući akt predloga Skupštini Crne Gore da se poništi dekret kralja Aleksandra Karađorđevića" navedeno je u tekstu inicijative.\nPredsednik Saveta Mitropolije CPC Stevo Vučinić smatra da će odluka vaseljenskog patrijarha Vartolomeja o priznanju Ukrajinske crkve uticati i "na bolji i drugačiji odnos države" Crne Gore prema CPC.\n- To je čitav jedan proces na svetskom nivou, u kome SAD i EU podstiču da dođe, na neki način do afirmacije evropskih vrednosti kod pravoslavnih crkava koje su spremne da ih prihvate. A to su: Ukrajinska, to je očito i nesporno Crnogorska a verovatno i Makedonska crkva. A onda će to, naravno, biti težak udarac za crkve sa velikim imperijalnim ambicijama, kao što su Ruska i Srpska crkva, koje u suštini i nisu crkve nego su političke organizacije. Ili su parapolitičke koje imaju za cilj da obezbede imperijalne ambicije sopstvenih država i naroda kojima pripadaju - kazao je, između ostalog, Vučinić.


Ne postoji povezanost između smrtnih ishoda kod starijih pacijenta u Izraelu i vakcinacije protiv influence\nEvropski centar za prevenciju i kontrolu zaraznih bolesti, Štokholm, Švedska\nČetiri smrtna ishoda nastala iznenada kod muškaraca u uzrastu od 50-75 godina, koji su bili srčani bolesnici prijavljena su javno zdravstvenim autoritetima u Izraelu u vremenskom periodu od 15-21. okrobra 2006. godine. Prva tri smrtna ishoda privukla su pažnju obzirom da su se desila na istom lokalitetu i kod pacijenata koji su primili vakcinu protiv gripa (Vaxigrip) iz iste serije nekoliko dana pre smrti. Zdravstveni nacionalni autoriteti zahtevali su dopunska ispitivanja u vezi bezbednosti vakcine, imajući u vidu da se četvrti slučaj desio u kratkom vremenskom roku nakon prethodna tri. Vremenski period od aplikovanja do smrtnog ishoda rangiran je od nekoliko sati do 6 dana. Klinički podaci su ukazivali da se kod sva četiri slučaja radi o smrtnom ishodu usled bolesti srca. U istoriji bolesti nisu postojali podaci o iznenadnom kolapsu nakon imunizacije (anafilaktički šok) ili da je reč o sepsi.\nMinistarstvo zdravlja u Izraelu je prekinulo vakcinaciju protiv influence 22-23 oktobra 2006. u cilju obavljanja istraživanja. Inicijalni zaključci uprkos geografskom i/ili vremenskom grupisanju slučajeva sa malom verovatnoćom su ukazivali na povezanost sa vakcinacijom.\nVakcina (Vaxigrip) je trovalentna inaktivisana vakcina proizvođača Sanofi Pastera -Francuska) i sterilna je suspenzija koja u dozi za odrasle sadrži 15 mikrograma hemaglutinina prema sojevima koji su preporučeni od strane SZO. Ova vakcina je u upotrebi od 1968. i licencirana je u preko 100 zemalja, a prema informacijama SZO proizvedana je u količini od 80 miliona doza za potrebe severne hemisfere u ovoj sezoni.\nNakon objave medija o mogućoj povezanosti, Evropska komisija je putem sistema za rano upozoravanje poslala poruku svim zemljama članicama da ukoliko imaju slične slučajeve to prijave sa nacionalnog nivoa i da ukoliko pripremaju ili planiraju javno zdravstvenu meru imunizacije odgovore u skladu sa zahtevom.\nNakon analize zvaničnih informacija Izraelskih zdravstvenih autoriteta Evropski centar za prevenciju i kontrolu bolesti praveći procenu rizika, zaključio je da mogućnost uzročno-posledične veze u ovim slučajevima je veoma mala. Procene su zasnovane na činjenicama da se imunizacija ovog dela populacije( kardiovaskularni bolesnici) sprovodi prema kliničkim indikacijama, a da je značajan rizik od iznenadne srčane smrti postoji zbog njihovih godina/ili drugih faktora. Zaključeno je da ne postoji razlog za promenu nacionalnih programa vakcinacije protiv influence u zemljama članicama EU. Sprovođenje imunizacije je sada veoma intenzivno širom Evrope i shodno preporukama obuhvata pre svih starije stanovništvo u riziku, pacijente sa hroničnim bolestima, kao i zdravstveno osoblje pre otpočinjanja epidemijskog talasa u ovoj sezoni.\nNajveći deo populacije koji je obuhvaćen imunizacijom, imajući u vidu njihov uzrast/ili bolest je u višem riziki od iznenadnog i neočekivanog smrtog ishoda negoli osobe koje pripadaju mladim i zdravijim populacionim grupama. Četiri osobe koje su umrle pripadaju grupi visokog rizika od prirodne iznenadne smrti u odnosu na njihove godine i prateću bolest. Smrtni ishodi koji se očekuju u populaciji iznad 65 godina prema procenama u populaciji Švedske, procenjeni su stopom od 1/1000 svake nedelje. Svakako da višu stopu smrtnosti treba očekivati kod osoba iznad 65 godina koje imaju bolest srca. Aproksimacijom ovih podataka na populaciju od 140 000 vakcinisanih starijih osoba i onih koje su u riziku, a koje su primile prema izveštaju vakcinu u Izraelu moglo bi se proceniti da bi taj broj bio oko 140/nedeljno, a da je povezan sa imunizacijom čak i do 20 smrtnih ishoda na dan tokom nedelje.\nSZO nije dobila zvanično prijave ozbiljnih uzgrednih reakcija ili letalnih ishoda nakon primene Vaxigripa tokom ove sezone. Imajući u vidu podprijavljivanje, epidemija gripa u sezoni sa sobom nosi povećanu smrtnost osoba u riziku imajući u vidu klinički tok influence, odnosno komplikacije koje se javljaju kod ovih pacijenata.\nNekoliko slučajeva smrtnih ishoda nakon imunizacije ovom vakcinom dovode se u vezu sa anafilaktičkim šokom, koji se javlja u veoma kratkom vremenskom intervalu nakon aplikacije, a što nije zabeleženo kod ovih pacijenata u Izraelu uz dodatak da ne postoji povećani rizik od anafilaktičkog šoka kod pacijenata sa kardiovaskularnom bolesti. Postoji mogućnost da pacijent dobije sepsu zbog kontaminacije vakcine infektivnim agensom, ali klinička slika kod navedenih pacijenata nije ukazivala na postojanje infekcije, a i prateća dokumentaciji ove vakcine je ukazivala da zadovoljava standarde kontrole.\nPostoji jaka naučna evidencija da je vakcinacija kardiovaskularnih bolesnika protiv influence bezbedna kao i za opštu populaciju, dok akutna infekcija, uključujući influencu dovodi do prolaznog porasta rizika od vaskularnih poremećaja.\nPrema navedenom ova četiri smrtna ishoda ne mogu se dovesti u vezu sa imunizacijom i rutinska imunizacija protiv influence sa posebnim akcentom na grupe u riziku je preporuka za sve zemlje Evrope.